<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000176">O-000176/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="28266">Sophia in 't Veld</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON>, <PERSON ID="96710">Jens Rohde</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000176">Subiect: In SUA victimele predărilor extraordinare și ale închisorilor secrete ale CIA de pe teritoriul Poloniei riscă pedeapsa cu moartea</OBJECT><CONTENT><PARA>Abd al-Rahim al-Nashir, care a fost timp de nouă ani în custodia SUA și este în momentul de față deținut la Guantanamo, este în pericol de moarte întrucât poate fi condamnat la moarte de către o comisie militară a SUA<FNREF FNIDREF="FN1"/>. El a afirmat că în perioada 2002-2003 a fost deținut și torturat într-o închisoare secretă din Polonia a cărei existență a fost indicată și de rapoartele Marty și Fava<FNREF FNIDREF="FN2"/>. La 27 octombrie 2010, Procurorul General polonez a recunoscut în mod oficial, după ce făcuse același lucru pe 20 ianuarie 2011 în cazul lui Abu Zubaydah, că al-Nashiri se numără printre victimele anchetelor din închisorile secrete ale CIA din Polonia<FNREF FNIDREF="FN3"/>. la 10 mai 2011, al Nashiri a făcut apel la CEDO, cerând acestei instanțe să oblige guvernul polonez să intervină pe lângă autoritățile SUA pentru a încerca să oprească tribunalul militar să ceară pedeapsa cu moartea<FNREF FNIDREF="FN4"/>. La 24 mai, autoritățile poloneze l-au îndepărtat pe procurorul Jerzy Mierzewski de la cercetarea cazului de tortură a lui al-Nashiri și Abu Zubaydah, invocând o restructurare administrativă, destituindu-l pe superiorul direct al acestuia, Robert Majewski<FNREF FNIDREF="FN5"/>. Media a relatat că cei doi au intenționat să aducă acuzații la adresa guvernului aflat la putere în acel moment, inclusiv la adresa primului ministru Leszek Miller și a fostului președinte Aleksander Kwasniewski pentru încălcarea Constituției Poloniei, aceștia aprobând tacit încarcerarea ilegală a unui număr de persoane și fiind implicați în crime împotriva umanității<FNREF FNIDREF="FN6"/>. Pe 3 iunie autoritățile poloneze au deschis o anchetă în rândul mass media în legătură cu divulgarea unor secrete de stat<FNREF FNIDREF="FN7"/>. La 18 iunie, media au relatat că președintele Kwasniewski se pare că nu știa de închisorile CIA și că atunci când a descoperit existența lor a dispus să fie închise și că procuratura își continuă investigațiile, inclusiv în cazul lui Khalid Sheikh Mohammed<FNREF FNIDREF="FN8"/>.</PARA><PARA>Este Comisia informată de aceste evenimente? Ce a făcut pentru a-și exprima opoziția față de pedeapsa cu moartea în cazul dlui al-Nashiri? Este de acord cu faptul că UE ar trebui să exercite presiuni asupra autorităților poloneze pentru a interveni împreună pentru a proteja orice persoană de pedeapsa cu moartea, tortură, detenție arbitrară și dispariție forțată, printre altele prin garantarea faptului că investigațiile în legătură cu presupuse încălcări ale drepturilor omului nu sunt blocate și că vinovații sunt aduși în fața justiției? Ce face Comisia pentru a garanta că în Europa li se face dreptate victimelor programelor CIA de predare extraordinară și detenție secretă din Polonia și din alte state membre UE, inclusiv România și Lituania?</PARA><FN FNID="FN1">  Un eveniment pe care Parlamentul l-a condamnat în rezoluția sa pe această temă din 9 iunie 2011 – a se vedea: http://www.europarl.europa.eu/sides/getDoc.do?type=TA&amp;reference=P7-TA-2011-0271&amp;language=RO&amp;ring=P7-RC-2011-0362</FN><FN FNID="FN2">  Se afirmă că ar exista un „centru de detenție clandestin” la baza serviciilor secrete de la Stare Kiejkuty, aproape de aeroportul Szymany.</FN><FN FNID="FN3">  http://www.cbsnews.com/stories/2010/10/27/world/main6995532.shtml și http://www.interights.org/view-document/index.htm?id=609; ambele susțin că au fost torturați și supuși unor practici de simulare a înecului, în timp ce guvernele polonez și american au continuat să nege existența închisorilor secrete în Polonia.</FN><FN FNID="FN4">  http://www.soros.org/initiatives/justice/litigation/nashiri</FN><FN FNID="FN5">  http://www.presseurop.eu/en/content/news-brief-cover/683991-cover-over-cia-torture-centres</FN><FN FNID="FN6">  http://www.thenews.pl/1/10/Artykul/25137,Prosecutor-preparing-to-charge-former-PM-over-CIA-prison-allegations</FN><FN FNID="FN7">  http://news.yahoo.com/s/ap/20110603/ap_on_re_eu/eu_poland_cia_prison</FN><FN FNID="FN8">  Care se pare că s-a aflat în ultimul avion cu 7 membri CIA și 5 deținuți la bord, care a sosit de la Kabul, Afganistan, la 22 septembrie 2003, părăsind Polonia la 23 septembrie de la Szymany și îndreptându-se spre România.</FN></CONTENT></QUEST>