<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0109-R01">O-0109/09/rev.1</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="22418">Esther Herranz García</PERSON> şi <PERSON ID="28115">Mairead McGuinness</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0109">Subiect: Importurile de carne provenind din țările terțe</OBJECT><CONTENT><PARA>În urma controalelor efectuate în Brazilia în perioada 20 ianuarie - 2 februarie 2009 de către Oficiul alimentar și veterinar (OAV), cu scopul de a verifica conformitatea exporturilor braziliene cu normele comunitare, a reieșit că anumite institute de certificare nu îndeplinesc standardele obligatorii, conform raportului publicat de acest organism comunitar de control. </PARA><PARA>Având în vedere iregularitățile constatate de OAV, ar putea Comisia Europeană să garanteze că cele 1 500 de exploatații braziliene, ale căror exporturi către UE au fost autorizate, respectă cerințele comunitare?</PARA><PARA>Raportul publicat de OAV atrage atenția și asupra existenței unor deficiențe grave în sistemul de trasabilitate aplicat de exploatațiile braziliene, în special în ceea ce privește identificarea animalelor și bazele de date. </PARA><PARA>În urma rezultatelor controlului, cum poate fi asigurat consumatorul european că toată carnea originară din Brazilia corespunde cerințelor UE în materie de securitate alimentară?</PARA><PARA>OAV a constatat, de asemenea, că numeroase transporturi aflate în tranzit în UE nu erau însoțite de certificate oficiale. De altfel, carnea din aceste transporturi nu fusese maturată îndeajuns și 50% din animalele în cauză proveneau dintr-o zonă neautorizată de UE.</PARA><PARA>Punctele de control la frontieră efectuează un control real al produselor originare din țări terțe sau se face doar un control al documentelor?</PARA></CONTENT></QUEST>