<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000266">O-000266/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="28406">Miguel Portas</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000266">Subiect: Condițiile de detenție din UE</OBJECT><CONTENT><PARA>Ca răspuns la solicitarea explicită a Consiliului, Comisia a publicat recent o Carte verde privind detenția, intitulată „Consolidarea încrederii reciproce în domeniul judiciar european - Carte verde privind aplicarea legislației penale UE în domeniul detenției”.</PARA><PARA>Această comunicare:</PARA><PARA>- subliniază legăturile dintre condițiile de detenție și diversele instrumente UE, precum mandatul european de arestare;</PARA><PARA>- ilustrează modul în care arestul preventiv, situația copiilor și condițiile de detenție intră în competențele UE; și</PARA><PARA>- lansează o consultare deschisă cu factorii interesați pentru a identifica cum pot măsurile UE îmbunătăți condițiile de detenție în statele membre și, astfel, contribui la promovarea încrederii reciproce în cooperarea juridică.</PARA><PARA>În plus, anexa la comunicare ilustrează clar condițiile îngrijorător de variate din statele membre, în special cu privire la numărul de deținuți în arest preventiv, la aglomerare, efectivele din penitenciare și coeficientul deținuților neresortisanți.</PARA><PARA>Ca măsură ulterioară acestei comunicări și având în vedere faptul că, în mod repetat, Curtea Europeană pentru drepturile omului, de asemenea, a condamnat statele membre pentru condițiile de detenție, durata arestului preventiv și administrarea justiției, ce măsuri concrete va lua Comisia la nivelul UE pentru a asigura că drepturile fundamentale ale persoanelor deținute în închisori sunt respectate și că sunt îmbunătățite condițiile de detenție în statele membre?</PARA><PARA>Ce va face Comisia în legătură cu abuzul de arestări preventive, aglomerarea, efectivele ridicate din penitenciare și coeficientul ridicat de deținuți neresortisanți? Va examina impactul politicilor penale și legile privind condițiile de detenție și va face recomandări în legătură cu aceste aspecte, precum recursul la măsuri alternative, criminalizarea migranților ilegali, măsuri extraordinare pentru a se asigura că se respectă drepturile fundamentale etc.?</PARA></CONTENT></QUEST>