<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0054">O-0054/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4338">Thierry Cornillet</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0054">Subiect: Un an de la semnarea Consensului european privind ajutorul umanitar</OBJECT><CONTENT><PARA>Consensul european privind ajutorul umanitar a fost semnat împreună de Consiliu și de reprezentanții guvernelor statelor membre reuniți în cadrul Consiliului, Parlamentul European și Comisia Europeană, la 18 decembrie 2007. Procesul de negociere între cele trei instituții a constituit o ocazie importantă de a ajunge la un consens politic asupra felului în care trebuie să se reacționeze în situații de criză din ce în ce mai complexe și asupra definirii sferei acțiunii umanitare pentru Europa. Un plan de acțiune al Comisiei Europene, în care sunt expuse măsuri concrete pentru punerea în aplicare a acestui text comun, a fost adoptat la 29 mai 2008 și aprobat de Consiliu la 22 iulie 2008.</PARA><PARA>Conform articolului 101 din Consens „progresul înregistrat de UE în punerea în aplicare a prezentului Consens cu privire la ajutorul umanitar ar trebui discutat în mod periodic în cadrul Consiliului și cu Parlamentul European...”.</PARA><PARA>La un an după semnarea Consensului, trebuie să se realizeze un bilanț al acțiunilor Uniunii Europene în domeniul ajutorului umanitar.</PARA><PARA>-  În general, care sunt măsurile pe care le-a luat Uniunea Europeană în 2008 și pe care intenționează să le ia pentru a pune în aplicare angajamentele enunțate în Consens? </PARA><PARA>- În fața frecvenței tot mai mari a catastrofelor naturale și a schimbărilor climatice, care este strategia politică a UE pentru a integra reducerea riscurilor de producere a unor catastrofe și pregătirea pentru acestea în țările în curs de dezvoltare în politica sa de ajutor umanitar și de dezvoltare?</PARA><PARA>- În ce măsură se acordă atenție crizelor umanitare sub-finanțate, neglijate sau uitate, în cazul cărora răspunsul umanitar internațional mondial este inadecvat?</PARA><PARA>- Ce curs va da Uniunea Europeană Conferinței Internaționale cu privire la respectarea dreptului internațional umanitar, din 16 septembrie 2008, pentru a proteja „spațiul umanitar” necesar garantării accesului la populațiile vulnerabile și siguranța participanților la acțiunile umanitare?</PARA></CONTENT></QUEST>