<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000322">O-000322/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96694">Rolandas Paksas</PERSON>, <PERSON ID="96693">Juozas Imbrasas</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000322">Subiect: Programul "Energie inteligentă - Europa II" și perspectivele financiare multianuale</OBJECT><CONTENT><PARA>Succesul politicii europene în domeniul energiei depinde atât de o cercetare științifică activă în domeniul dezvoltării unor noi tehnologii competitive și durabile, cât și de o utilizare mai eficientă a tehnologiilor existente. Pentru a încuraja utilizarea soluțiilor energetice durabile actuale și a suprima toate barierele care nu sunt de natură tehnologică din domeniul surselor de energie regenerabilă și al eficienței energetice (de exemplu lipsa de informare, de competență și de finanțare a unor domenii specifice), Uniunea Europeană a elaborat programul multianual aflat în desfășurare la ora actuală și intitulat „Energie inteligentă – Europa II”.</PARA><PARA>Acest program, care se concentrează asupra sensibilizării, dezvoltării de capacități și de competențe și asupra sprijinirii punerii în aplicare a politicilor este un pas în direcția potrivită și este esențial ca acest program să poată atrage o gamă largă de actori publici, privați și neguvernamentali, inclusiv IMM-urile.</PARA><PARA>Ținând seama de necesitatea de a continua aplicarea programelor în domeniul energiei regenerabile în Europa, care sunt prioritățile, îmbunătățirile și nivelul de finanțare pe care Comisia intenționează să le propună pentru programul care va fi pus în aplicare după 2013, când ia sfârșit programul „Energie inteligentă – Europa II”?</PARA><PARA>Ce măsuri intenționează Comisia să ia pentru a asigura o participare și mai activă a IMM-urilor?</PARA><PARA>Cum intenționează Comisia să asigure o mai bună compatibilitate și sinergie între acest viitor program și celelalte inițiative comunitare?</PARA></CONTENT></QUEST>