<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0217">O-0217/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96829">Ádám Kósa</PERSON>, <PERSON ID="96778">Artur Zasada</PERSON>, <PERSON ID="1852">Dieter-Lebrecht Koch</PERSON>, <PERSON ID="96770">Joanna Katarzyna Skrzydlewska</PERSON>, <PERSON ID="96779">Danuta Maria Hübner</PERSON>, <PERSON ID="96799">Piotr Borys</PERSON>, <PERSON ID="28299">Bogusław Sonik</PERSON>, <PERSON ID="96788">Krzysztof Lisek</PERSON>, <PERSON ID="96762">Joachim Zeller</PERSON>, <PERSON ID="96781">Danuta Jazłowiecka</PERSON>, <PERSON ID="28297">Jacek Saryusz-Wolski</PERSON>, <PERSON ID="28288">Jan Olbrycht</PERSON>, <PERSON ID="28275">Małgorzata Handzlik</PERSON>, <PERSON ID="96791">Elżbieta Katarzyna Łukacijewska</PERSON>, <PERSON ID="96792">Bogdan Kazimierz Marcinkiewicz</PERSON>, <PERSON ID="96776">Róża Gräfin von Thun und Hohenstein</PERSON>, <PERSON ID="96774">Jarosław Leszek Wałęsa</PERSON>, <PERSON ID="96782">Sidonia Elżbieta Jędrzejewska</PERSON>, <PERSON ID="28280">Filip Kaczmarek</PERSON>, <PERSON ID="28301">Tadeusz Zwiefka</PERSON>, <PERSON ID="28393">Luis de Grandes Pascual</PERSON>, <PERSON ID="23785">Andrzej Grzyb</PERSON>, <PERSON ID="101954">Jan Kozłowski</PERSON>, <PERSON ID="96773">Rafał Trzaskowski</PERSON>, <PERSON ID="23782">Jacek Protasiewicz</PERSON>, <PERSON ID="96785">Lena Kolarska-Bobińska</PERSON>, <PERSON ID="39726">László Tőkés</PERSON>, <PERSON ID="28145">Béla Glattfelder</PERSON>, <PERSON ID="28141">Lívia Járóka</PERSON>, <PERSON ID="23813">Zoltán Bagó</PERSON>, <PERSON ID="23866">Edit Bauer</PERSON>, <PERSON ID="23820">László Surján</PERSON>, <PERSON ID="39724">Csaba Sógor</PERSON>, <PERSON ID="23816">András Gyürk</PERSON>, <PERSON ID="28150">Kinga Gál</PERSON>, <PERSON ID="39725">Iuliu Winkler</PERSON>, <PERSON ID="96659">János Áder</PERSON>, <PERSON ID="96826">Tamás Deutsch</PERSON>, <PERSON ID="23819">Csaba Őry</PERSON>, <PERSON ID="102886">Ildikó Gáll-Pelcz</PERSON>, <PERSON ID="28135">György Schöpflin</PERSON>, <PERSON ID="96652">Alajos Mészáros</PERSON>, <PERSON ID="23821">József Szájer</PERSON></TI-AUTHOR></TI><OBJECT OBJID="OBJ0217">Subiect: Informații exacte pentru părinții și pentru pasagerii în vârstă care utilizează transportul aerian</OBJECT><CONTENT><PARA>În materie de legislație, transportul aerian este sectorul în care pasagerii au gama cea mai largă de drepturi. Legislația din domeniul transportului aerian include un regulament specific (Regulamentul (CE) nr. 1107/2006) privind drepturile persoanelor cu handicap și ale persoanelor cu mobilitate redusă pe durata călătoriei pe calea aerului. Principiile garantate de acest regulament includ accesibilitatea, nediscriminarea, asistența și dreptul de a dispune de informații în formate accesibile.</PARA><PARA>Din păcate, totuși, numărul pasagerilor care sunt conștienți <I>de facto</I> de drepturile lor este departe de a fi satisfăcător. Deși persoanele cu handicap își cunosc, în general, drepturile, persoanele în vârstă și mamele și tații care călătoresc singuri cu copii mici (adică persoanele a căror mobilitate este redusă datorită vârstei acestora) își cunosc drepturile într-o măsură cu mult mai mică.</PARA><PARA>Este nevoie să se atragă atenție asupra faptului că același simbol (o persoană așezată într-un scaun cu rotile pe un fond albastru) este folosit pentru a indica instalațiile – cum ar fi punctele de informare, toaletele și lifturile – care sunt destinate utilizării de către persoane cu handicap și de către persoane cu mobilitate redusă. Persoanele cu mobilitate redusă cred adesea că instalațiile respective pot fi folosite doar de persoanele cu handicap. Angajații aeroporturilor tind să ajungă la aceeași concluzie, lucru care explică faptul că nu iau măsuri în aceste situații. În mod clar, pasagerii își interpretează drepturile pe baza simbolului și nu a conținutului Regulamentului (CE) nr. 1107/2006. Simbolul grafic folosit în momentul de față face referire doar la câteva dintre persoanele care au dreptul la asistență în virtutea regulamentului.</PARA><PARA>În lumina celor de mai sus, nu consideră Comisia că ar trebui să se propună un simbol nou, care să fie folosit în toate aeroporturile UE, și care să reprezinte o persoană cu mobilitate redusă ușor de recunoscut de persoanele în vârstă și de mamele și tații care călătoresc singuri cu copii mici? Nu consideră Comisia că titlul regulamentului ar trebui să menționeze mamele și tații cu copii mici, precum și pasagerii în vârstă?</PARA></CONTENT></QUEST>