<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000136">O-000136/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR></TI><OBJECT OBJID="OBJ000136">Subiect: Libertatea de non-asociere (petiție 0901/2008)</OBJECT><CONTENT><PARA>În 2008, o asociație suedeză creștină de șefi de întreprinderi a adresat o petiție (0901/2008) în care susținea că membrii acesteia fuseseră amenințați și intimidați deoarece au refuzat, din motive religioase, să adere la acordurile colective încheiate de anumite sindicate suedeze. Petiționarii au subliniat faptul că întreprinderile respective respectau toate cerințele legale și ofereau condiții de muncă la fel de bune sau chiar mai bune decât în alte întreprinderi.</PARA><PARA>Petiționarii susțin că sindicatele suedeze au o abordare mult prea strictă și că libertatea de non-asociere este un drept individual cu aceeași importanță ca libertatea de asociere. </PARA><PARA>Dreptul invocat este cel al respectării libertății de a nu adera la asociații colective sau la acorduri colective din motive religioase („libertatea negativă de asociere”). Petiționarii consideră că libertatea negativă de asociere este un drept absolut, care trebuie să fie protejat.</PARA><PARA>– Este de acord Comisia că libertatea negativă de asociere este un drept fundamental și absolut, prevăzut de tratate și de alte convenții și acorduri relevante care sunt obligatorii pentru statele membre ale UE?</PARA><PARA>– Este de acord Comisia că libertatea negativă de asociere este la fel de importantă ca și libertatea pozitivă de asociere și că trebuie protejată?</PARA><PARA>– În ceea ce privește libertatea de non-asociere, consideră Comisia că legislația suedeză privind relațiile de muncă respectă în totalitate litera și spiritul tratatelor și ale altor convenții și acorduri relevante care sunt obligatorii pentru statele membre ale UE?</PARA></CONTENT></QUEST>