<QUEST><TI><TI-INTRO>ÎNTREBARE ORALĂ <QREF QID="H-2010-0123">H-0123/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0123">Subiect: Participarea FMI la procedurile aplicabile deficitelor excesive</OBJECT><CONTENT><PARA>În cadrul reuniunii extraordinare a Consiliului Uniunii Europene, organizate la 11 februarie 2010, s-a decis, printre altele, în ceea ce priveşte situaţia economică a Greciei, supravegherea îndeaproape de către Comisie a punerii în aplicare a recomandărilor, în colaborare cu Banca Centrală Europeană (BCE), şi propunerea, dacă este cazul, a măsurilor suplimentare care s-ar impune, pe baza experienţei Fondului Monetar Internaţional (FMI). Referirea la FMI din cadrul deciziei Consiliului menţionată anterior creează un precedent instituţional periculos, având în vedere că acest Fond devine, alături de Comisie şi BCE, autoritatea însărcinată cu supravegherea punerii în aplicare a măsurilor impuse Greciei.</PARA><PARA>În primul rând, participarea FMI sau a oricărui organism internaţional la aceste proceduri de supraveghere nu este prevăzută nici la articolul 126 din Tratatul privind funcţionarea Uniunii Europene (deşi este vorba de articolul cel mai detaliat din tratatul menţionat), nici în protocolul anexat (nr. 12) „privind procedura aplicabilă deficitelor excesive”, nici în alte texte juridice ale Uniunii Europene. În al doilea rând, o astfel de participare s-ar putea justifica, chiar dacă în mod abuziv, doar în cazul în care statul membru în cauză ar solicita în mod oficial ajutorul FMI. În aceste condiţii, ar putea Consiliul să răspundă la următoarele întrebări: A luat acesta în considerare faptul că referirea la FMI făcută de Consiliu încalcă tratatele, creând astfel un nou precedent instituţional şi politic, fără ca procedura necesară să fie respectată? A adresat Grecia o cerere Fondului Monetar Internaţional în acest sens? </PARA></CONTENT></QUEST>