<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000155">O-000155/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96988">Alfreds Rubiks</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000155">Subiect: Intensificarea măsurilor anticorupţie</OBJECT><CONTENT><PARA>Avem sentimentul că acest lucru este deja urgent, având în vedere impactul coroziv grav al corupţiei asupra resurselor financiare ale statelor membre, asupra integrităţii economice a pieţelor şi asupra încrederii cetăţenilor în guvernele care îi conduc. </PARA><PARA>1.  Este de acord Comisia că lupta împotriva corupţiei din statele membre ale UE este o preocupare de primă importanţă? La fel, este de acord Comisia că urgenţa situaţiei ar impune adoptarea mai rapidă a primului Raport anticorupţie al UE, devansându-l astfel din 2013 în 2012?</PARA><PARA>2.  Comunicarea afirmă cu claritate că există o lipsă de voinţă politică de a combate corupţia în statele membre. Există chiar state membre care nu au semnat Convenţia Organizaţiei Naţiunilor Unite împotriva corupţiei şi nici alte instrumente internaţionale anticorupţie cu caracter obligatoriu. Este pregătită Comisia să transmită Consiliului proiectul de concluzii care să manifeste voinţa politică de a face din lupta împotriva corupţiei o prioritate pentru Consiliu şi care să îndemne statele membre care nu au făcut încă acest lucru să ratifice de îndată instrumentele internaţionale neratificate în acest domeniu? </PARA><PARA>3.  Există câteva state membre cu probleme urgente, cum sunt Grecia, Portugalia şi Irlanda, asupra cărora, în special în vederea asistenţei financiare oferite de FMI şi de UE, se fac presiuni extreme pentru a reduce cheltuielile şi a privatiza bunuri şi servicii publice. Corupţia din timpul acestor procese nu va ajuta cu siguranţă la ameliorarea situaţiei şi trebuie, prin urmare, contracarată. Este binevenită, în acest sens, intenţia Comisiei de a revitaliza reţeaua de puncte de contact de combatere a corupţiei. Este de acord Comisia că această reţea poate juca un rol esenţial în ajutarea ţărilor care au probleme serioase în ceea ce priveşte corupţia? Este pregătită Comisia să instituie „brigăzi mobile”, cu ajutorul reţelei, pentru ţări cum este Grecia, care se confruntă cu o criză gravă a datoriei publice şi care au probleme în colectarea impozitelor?</PARA></CONTENT></QUEST>