<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0068">O-0068/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1985">Pervenche Berès</PERSON>, în numele <COMMITTEE COMMID="813">Comisia pentru afaceri economice şi monetare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0068">Subiect: Răspunsul oferit de UE provocării fondurilor suverane de investiții</OBJECT><CONTENT><PARA>Fondurile suverane de investiții (FSI), aceste instrumente de plasament controlate de stat care investesc surplusul fondurilor publice, se dezvoltă rapid, ca și controversele politice și eventualele riscuri pe care le generează.</PARA><PARA>Criza sub-primelor și consecințele acesteia au avut efectul neașteptat de a aduce lămuriri cu privire la fondurile suverane de investiții. Aceasta a creat noi posibilități de utilizare pentru fondurile în cauză, unele contribuind la salvarea unor bănci importante.</PARA><PARA>Pe scară europeană, consideră Comisia că diferitele inițiative naționale actuale creează o nevoie de coordonare la nivelul UE, care ar putea unifica legislația elaborată de statele membre pentru a menține condiții de concurență echitabile, garantând, în același timp, o posibilitate de răspuns eficient și în timp util, în cazul în care ar fi afectate sectoare sensibile? În acest sens, realizează Comisia la ora actuală o analiză în scopul verificării inițiativelor luate de statele membre și al respectării, de către acestea, a legislației UE? Nu ar fi oportun să se evalueze în mod obiectiv seria de instrumente de care dispunem (cu alte cuvinte, cerințele de transparență, dreptul de vot în materie de fonduri suverane de investiții, acțiunile preferențiale, drepturile acționarilor) și să se elaboreze o strategie comunitară pentru sectoarele sensibile, care ar depăși frontierele naționale? Care este părerea Comisiei cu privire la instituirea unui sistem de înregistrare pentru aceste fonduri?</PARA><PARA>În ce măsură consideră Comisia că articolul 58 din Tratatul CE, care prevede restricții în ceea ce privește circulația de capitaluri și de plăți din motive legate de politici publice/ordinea publică, necesită o clarificare, în scopul garantării unei compatibilități totale cu interesele UE și cu buna funcționare a pieței interne?</PARA><PARA>Care ar fi, în opinia Comisiei, acțiunile pe care UE ar trebui să le realizeze pe scară mondială? Ar trebui ea să deschidă calea către o abordare internațională a fondurilor suverane de investiții, încurajând bunele practici și încercând, în fine, să soluționeze problema reciprocității deschiderii pieței?</PARA><PARA>Care este părerea Comisiei în legătură cu definirea și promovarea unei poziții ferme ex ante a UE, îndeosebi în privința negocierilor internaționale?</PARA><PARA>Ce crede Comisia despre elaborarea unei reflecții fundamentale asupra funcționării piețelor mondiale, în vederea prezentării ulterioare de propuneri către forurile internaționale adecvate?</PARA><PARA>Consideră Comisia că este nevoie de o acțiune în ceea ce privește monarhiile petroliere, care accentuează dezechilibrul ratei de schimb între euro și dolar, în condițiile în care petrolul este vândut în dolari, care sunt ulterior reinvestiți în active în euro prin intermediul fondurilor suverane de investiții?</PARA></CONTENT></QUEST>