<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0006">O-0006/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28134">Eva-Britt Svensson</PERSON>, în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0006">Subiect: Beijing +15 - Platforma de acțiune a ONU pentru egalitatea de gen</OBJECT><CONTENT><PARA>Timp de peste jumătate de secol, Uniunea Europeană a urmărit obiectivul egalității de tratament între femei și bărbați. În conformitate cu articolul 2 din Tratat, Uniunea promovează egalitatea între bărbați și femei, folosind o gamă largă de instrumente precum legislația, propunerile de politici și angajamentele bugetare. Pentru a evalua eficacitatea acestor instrumente diferite în ceea ce privește instituirea egalității de gen, sunt necesare date statistice comparabile și clasificate în funcție de sex.</PARA><PARA>Realizarea egalității de gen va fi posibilă doar dacă se vor depune eforturi la toate nivelurile. La nivel internațional, cel mai important proces este platforma de acțiune de la Beijing, promovată de Națiunile Unite. Cea de-a patra Conferință mondială privind femeile, desfășurată la Beijing în 1995, și-a bazat activitatea pe principiul fundamental conform căruia drepturile femeilor și fetelor reprezintă o componentă inalienabilă, integrantă și indivizibilă a drepturilor universale ale omului. Cincisprezece ani mai târziu, s-au realizat progrese la nivel global doar în anumite domenii prevăzute în platforma de acțiune de la Beijing.</PARA><PARA><LIST TYPE="UL"><ITEM>Cum poate Uniunea Europeană să sprijine acțiunile ONU privind egalitatea de gen?</ITEM><ITEM>Cum pot contribui indicatorii de egalitate de gen elaborați la nivelul UE pentru monitorizarea stadiului punerii în aplicare a platformei de acțiune de la Beijing la monitorizarea mecanismelor strategiei de la Lisabona post-2010?</ITEM><ITEM>În ce mod ar trebui asociați indicatorii UE și viitoarea foaie de parcurs a Comisiei privind egalitatea de gen?</ITEM><ITEM>Ce acțiuni putem întreprinde în domeniile în care nu există indicatori la nivelul UE în prezent, și anume drepturile femeilor, femeile și mass-media și femeile și mediul?</ITEM></LIST></PARA></CONTENT></QUEST>