<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000084">O-000084/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR></TI><OBJECT OBJID="OBJ000084">Subiect: Aplicarea Directivei EIM în Austria (Petiția 0672/2007)</OBJECT><CONTENT><PARA>În 2007, o organizație austriacă pentru protecția naturii (Alpenschutzverband) a prezentat Parlamentului European o petiție cu privire la proiectul de punere în funcțiune - fără realizarea unei evaluări a impactului asupra mediului (EIM) - a patru noi teleschiuri în Damüls, Vorarlberg (Austria). Conform petiționarilor, pentru zonele afectate au fost furnizate date incomplete, cu scopul de a se evita efectuarea unei EIM în temeiul Directivei 85/337/CEE. Aceștia au susținut că proiectul va avea efecte dezastruoase asupra habitatelor de păsări și mamifere sălbatice și asupra unor importante biotopuri din zonă.</PARA><PARA>Petiționarii au susținut, de asemenea, că proiectul a fost subdivizat în mod deliberat în mai multe proiecte mai mici, că elementele proiectelor au fost decalate în timp și că anumite părți ale proiectelor au fost reduse ca dimensiune pentru ca zona afectată de lucrări să se situeze sub nivelul-limită aplicabil în acel moment (20 de hectare). Potrivit afirmațiilor acestora, calculele ar fi trebuit să includă întreaga suprafață afectată de proiect, nu numai părțile pe care se vor realiza efectiv lucrările și părțile afectate de modificarea peisajului.</PARA><PARA>Comisia pentru petiții a vizitat zona Mellau/Damüls în cadrul unei misiuni de documentare și a aprobat raportul referitor la misiune.</PARA><PARA>Consideră Comisia că actuala Directivă EIM conține cerințe suficient de stricte și adecvate pentru a preveni divizarea sau subdivizarea proiectelor în ceea ce privește durata de execuție, tipul standard de construcție (după cum se menționează în Petiția 0181/2009) sau amplasarea?</PARA><PARA>Consideră Comisia că, în cazul în care legislația UE conține cerințe suficiente, aplicarea acestora în Austria respectă pe deplin standardele aferente?</PARA><PARA>Consideră Comisia că este admisibil ca doar suprafețele pe care se vor desfășura efectiv lucrările să fie incluse în calculele EIM?</PARA><PARA>Consideră Comisia că este admisibil ca pârtiile și suprafețele de schi pe care nu se vor desfășura lucrări, dar care sunt totuși parte a proiectului, să fie excluse din calculele EIM?</PARA><PARA>Consideră Comisia că în cazul proiectului Mellau/Damüls cerința de a lua în calcul efectele cumulative și globale ale proiectului a fost respectată integral?</PARA><PARA>Poate Comisia să prezinte situația revizuirii Directivei EIM și să confirme dacă se va ține seama de aspectele menționate anterior cu ocazia revizuirii?</PARA></CONTENT></QUEST>