<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0188">O-0188/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28161">Margrete Auken</PERSON>, <PERSON ID="28253">Eva Lichtenberger</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0188">Subiect: Criza din Campania privind gunoiul menajer</OBJECT><CONTENT><PARA>La 4 martie 2010, Curtea Europeană de Justiţie a hotărât că Italia încălca legislaţia europeană, întrucât nu construise o reţea de instalaţii în Campania care să asigure tratarea gunoiului menajer într-o manieră care să nu pericliteze sănătatea umană şi mediul (hotărâre în speţa C-297/08).</PARA><PARA>Cu toate acestea, Italia nu a întreprins măsurile necesare pentru a se conforma hotărârii Curţii. La 23 octombrie 2010, Comisia a declarat că situaţia actuală este foarte asemănătoare cu criză din 2007 şi care a determinat Comisia să iniţieze o procedură de infracţiune împotriva Republicii Italiene<FNREF FNIDREF="FN1"/>.</PARA><PARA>Ce măsuri a întreprins sau va întreprinde Comisia pentru a se asigura că autorităţile competente din Italia supraveghează într-adevăr colectarea, separarea şi tratarea adecvată a gunoiului menajer, astfel încât să nu se pericliteze sănătatea umană şi mediul şi pentru ca autorităţile regionale să prezinte un plan credibil?</PARA><PARA>Cum evaluează Comisia orientările din planul prezentat în iulie de ministrul regional al mediului, dl Romano? Consideră Comisia că aceste orientări sunt suficiente? În caz contrar, ce lipseşte?</PARA><PARA>Când va iniţia Comisia procedura în temeiul articolului 260 împotriva Italiei în vederea amendării acesteia şi obligării autorităţilor italiene să se conformeze hotărârii Curţii, mai ales demonstrând că actualele gropi de gunoi sunt conforme cu prevederile legislaţiei europene şi nu periclitează sănătatea cetăţenilor şi mediul?</PARA><PARA>Va solicita Comisia Curţii o procedură de încetare în cazul în care actualele gropi de gunoi sunt extinse sau altele noi sunt deschise în zone incluse în programul Natura 2000, cum ar fi Parcul naţional al Vezuviului?</PARA><FN FNID="FN1">  Declaraţia dlui Janez Potočnik, Comisar pentru mediu, privind situaţia gunoiului menajer în Campania, Italia. Comunicat de presă Europa, 23 octombrie 2010.</FN></CONTENT></QUEST>