<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0386">H-0386/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: septembrie I 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28112">Gay Mitchell</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0386">Subiect: Refugiații din insulele Chagos</OBJECT><CONTENT><PARA>Locuitorii insulelor Chagos au fost obligați de către guvernul Marii Britanii să își părăsească teritoriul de origine, Teritoriul Britanic din Oceanul Indian (BIOT), între anii 1968 și 1973, pentru a depopula toate cele 65 de insule din acest arhipelag. Marea Britanie urmărea să pună la dispoziția armatei SUA una dintre aceste insule, Diego Garcia, pentru înființarea unei baze aeriene și navale, a cărei construcție a început în martie 1971. Prin urmare, întreaga populație a fost obligată să se îmbarce pe cargouri și să se stabilească în insulele Mauritius și Seychelles, la peste 1 000 de kilometri de teritoriul său de origine. Acești locuitori și descendenții lor au trăit în exil în insulele Mauritius și Seychelles. Comunitatea este în prezent formată din aproximativ 5 000 de persoane, printre care se numără numai 750 de adulți supraviețuitori din populația autohtonă. Toți membrii comunității sunt cetățeni britanici și, prin urmare, cetățeni ai Uniunii Europene. Unii dintre ei au emigrat și trăiesc în prezent în Marea Britanie și în Franța.</PARA><PARA>Nu consideră Consiliul că este un act de justiție elementară să se permită locuitorilor din insulele Chagos să se întoarcă în teritoriul lor de origine? Ce măsuri este Consiliul pregătit să ia pentru a soluționa în mod adecvat această problemă nerezolvată de atât de mult timp?</PARA></CONTENT></QUEST>