<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0184">O-0184/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97019">Ivo Vajgl</PERSON>, <PERSON ID="97228">Pino Arlacchi</PERSON>, <PERSON ID="96922">Izaskun Bilbao Barandica</PERSON>, <PERSON ID="97129">Luigi de Magistris</PERSON>, <PERSON ID="96683">Carl Haglund</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0184">Subiect: Inrăutățirea situației din Sahara Occidentală</OBJECT><CONTENT><PARA>Potrivit mai multor relatări, situația în teritoriile ocupate din Sahara Occidentală s-a înrăutățit considerabil în ultimele săptămâni. Peste 12 000 de bărbați, femei și copii din Sahara Occidentală și-au părăsit orașele și au instalat corturi la periferiile orașelor El Aaiun, Smara și Boujdour în semn de protest față de exploatarea continuă a resurselor naturale din Sahara Occidentală, față de situația lor socio-economică precară și față de refuzul constant al Marocului de a permite organizarea de către ONU a unui referendum liber și corect privind soarta Saharei Occidentale.</PARA><PARA>În acest context de înrăutățire a situației, la 24 octombrie un băiat de 14 ani, Al-Nagem Al-Qarhi, a fost împușcat de ofițerii militari marocani care supraveghează taberele. Potrivit relatărilor, acesta a fost împușcat în timp ce se afla într-un autoturism care transporta provizii către una dintre taberele înființate de protestatarii saharieni. Multe persoane din aceste tabere au început să sufere de boli provocate de noile condiții inumane rezultate ca urmare a blocadelor armatei marocane în zonă. Situația din taberele din Sahara Occidentală și Tindouf se poate transforma într-o adevărată tragedie umanitară cu consecințe imprevizibile.</PARA><PARA>1. Va analiza Comisia posibilitatea de a solicita guvernului marocan:</PARA><PARA>– să se asigure că asistența umanitară și alte provizii ajung fără obstacole la populația civilă din tabere?</PARA><PARA>– să pună capăt politicii de discriminare și încălcărilor drepturilor omului, care fac victime în rândul populației sahariene, precum și prădării resurselor naturale din teritoriu? </PARA><PARA>– să își respecte angajamentele internaționale și să permită populației din Sahara Occidentală să își decidă în mod liber viitorul în cadrul unui referendum liber și corect, astfel cum s-a recomandat în rezoluțiile Consiliului de Securitate al ONU?</PARA><PARA>2. Ce alte acțiuni are în vedere Comisia în această privință?</PARA></CONTENT></QUEST>