<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0094">O-0094/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0094">Subiect: Asasinarea Monseniorului Luigi Padovese la Iskenderun</OBJECT><CONTENT><PARA>Joi, 3 iunie, Monseniorul Luigi Padovese, un episcop romano-catolic din Anatolia, vicarul apostolic al Sfântului Scaun din Turcia şi preşedintele Conferinţei episcopale turce, a fost asasinat cu brutalitate de Murat Altun, un cetăţean turc de 26 de ani, care era şoferul acestuia de patru ani.</PARA><PARA>De îndată, autorităţile turce au negat că la baza acestui act ar sta motive religioase, punând tragicul eveniment pe seama bolii psihice de care se pare că suferă tânărul.</PARA><PARA>Conform anumitor informaţii recente, se pare că ar trebui să se ia în considerare versiunea iniţială a evenimentului: martorii oculari oferă detalii în sprijinul teoriei unei crime care are la bază motive politice şi religioase. Într-adevăr, după ce prelatul a fost aproape decapitat, se spune că tânărul a strigat „L-am ucis pe marele Satana, Allah este mare”. În plus, acesta a mărturisit că a comis crima după ce a avut o „revelaţia divină”. Această relatare ar confirma ipoteza unui „asasinat ritual”, mai degrabă decât cea a unei boli psihice, pe care tânărul asasin nu o poate dovedi prin nicio probă medicală şi nici prin documente. Cu toate acestea, acest eveniment tragic este ultimul dintr-un şir îngrijorător de acte violente care au la bază motive religioase şi care au avut loc în Turcia în ultimii ani.</PARA><PARA>A luat Comisia legătura cu autorităţile turce pentru a afla cu exactitate circumstanţele în care s-a petrecut acest eveniment, care a şocat şi indignat opinia publică la nivel mondial, fiind, până în prezent, cel mai grav act de violenţă anticreştină, întrucât a fost îndreptat împotriva Şefului bisericii romano-catolice din Turcia?</PARA><PARA>Întrucât autorităţile turce au reacţionat la fel cum au făcut-o de fiecare dată în ultima vreme, punând evenimente de acest tip pe seama presupusei boli psihice a agresorilor şi asasinilor, însă ulterior s-a dovedit că aceste evenimente aveau legătură cu grupări islamiste ultranaţionaliste şi extremiste, intenţionează Comisia să îndemne autorităţile în cauză să desfăşoare o anchetă adecvată a evenimentului tragic menţionat mai sus?</PARA><PARA>Consideră Comisia că atitudinea autorităţilor turce în ceea ce priveşte numărul ridicat de acte de violenţă gravă împotriva minorităţilor etnice şi religioase din ultimii ani este în conformitate cu <I>aquis-ul </I>comunitar, care reprezintă o condiţie obligatorie pentru aderarea la Uniunea Europeană?</PARA></CONTENT></QUEST>