<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0565">H-0565/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="2278">Paul Rübig</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0565">Subiect: Subminarea pieței interne de medicamente, precum și standardele europene de calitate și siguranță ale statelor membre</OBJECT><CONTENT><PARA>Se pare că statele membre subminează din ce în ce mai mult atât piața internă de medicamente, cât și accesul pacienților la medicamente și rolul Agenției Europene pentru Medicamente (EMA), folosind așa-numitul „al patrulea impediment pentru accesul pe piață”, adică deciziile naționale referitoare la stabilirea prețurilor și la rambursare, pentru a submina standardele europene în materie de calitate și siguranță. Se pare că anumite state membre încearcă să stabilească un al doilea standard privind siguranța, calitatea și eficacitatea medicamentelor. Aceste acțiuni ar putea submina cadrul de reglementare al UE pentru medicamente, care impune un proces lung și costisitor pentru obținerea autorizației de introducere pe piață. Aceste practici amenință, de asemenea, piața unică a produselor farmaceutice. Denaturarea concurenței dintre companiile farmaceutice care desfășoară testele și activitățile de cercetare potrivite pentru obținerea autorizațiilor și companiile care desconsideră aceste activități se află în contradicție cu principiile pieței unice.</PARA><PARA>Este Comisia conștientă de această problemă? Comisia examinează această evoluție și atenționează statele membre să nu adopte aceste practici?</PARA></CONTENT></QUEST>