<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0572">H-0572/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96900">Georgios Papanikolaou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0572">Subiect: Costurile interpretării, traducerii şi informării aferente procedurilor penale din statele membre</OBJECT><CONTENT><PARA>Regulamentul privind drepturile la interpretare şi traducere, adoptat recent de către Consiliu, precum şi cel privind dreptul la informare al inculpatului, care este în studiu în prezent, reprezintă două măsuri fundamentale ale foii de parcurs propuse de Comisie pentru consolidarea drepturilor la apărare ale inculpaţilor. </PARA><PARA>Ar putea Comisia să răspundă la următoarele întrebări?</PARA><PARA>În măsura în care se prevede ca statele membre să suporte în mod exclusiv costurile de interpretare, traducere şi informare, la ce efort financiar ar trebui să se aştepte aceste state membre şi care este suma pe care vor trebui s-o cheltuiască pentru prestarea acestor servicii? State, precum Grecia şi Malta, se confruntă cu fluxuri considerabile de imigranţi ilegali, fapt care determină costuri financiare suplimentare specifice pentru furnizarea serviciilor de traducere şi interpretare sau pentru informarea inculpaţilor şi formarea poliţiştilor şi procurorilor. </PARA><PARA>Intenţionează Comisia să ofere o contribuţie pentru ca aceste ţări să beneficieze de asistenţă şi să primească un ajutor economic care le va permite să nu suporte integral costurile determinate de implicarea imigranţilor ilegali în proceduri penale? Dacă răspunsul este afirmativ, care sunt criterii în baza cărora se va fixa suma acestor ajutoare, precum şi lista ţărilor care ar putea, după caz, să le solicite?</PARA></CONTENT></QUEST>