<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000208">O-000208/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96907">Takis Hadjigeorgiou</PERSON>, <PERSON ID="28514">Kyriacos Triantaphyllides</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000208">Subiect: Ameninţări din partea Turciei la adresa Republicii Cipru privind zona sa economică exclusivă</OBJECT><CONTENT><PARA>Republica Cipru a început, cu mult timp în urmă, explorarea oficială de hidrocarburi în perimetrul zonei sale economice exclusive. Turcia nu a acceptat niciodată această situaţie legală.</PARA><PARA>- În data de 13 noiembrie 2008, o navă de cercetare aflată în proprietatea unei companii norvegiene sub pavilion panamez închiriată de Republica Cipru, care efectua cercetări în zona economică exclusivă a Ciprului (EEZ) la 27 de mile nautice în largul coastei de nord a insulei, a fost hărţuită de nave de război turceşti; </PARA><PARA>- Cu alte trei ocazii, la 19, 21 şi 24 noiembrie 2008, navele de război turceşti au hărţuit navele de cercetare care efectuau o cercetarea oceanografică pentru Republica Cipru în ZEE a acesteia.</PARA><PARA>În prezent Turcia, având în vedere procesul de explorare iniţiat în ZEE a Republicii Cipru, a adresat în mod deschis şi repetat ameninţări, la cel mai înalt nivel guvernamental, de a trimite nave de război şi de a încheia cu Republica turcă a Ciprului de Nord („RTCN”), nerecunoscută la nivel internaţional, un „acord” privind explorarea în ZEE a Republicii Cipru, în loc să facă acest lucru cu Republica Cipru. În acest fel, guvernul turc îşi intensifică atitudinea agresivă atât la adresa Republicii Cipru, care este un stat membru al Uniunii Europene, cât şi la adresa păcii şi stabilităţii în zona Mării Mediterane. În acelaşi timp, asemenea ameninţări reprezintă un pericol pentru procesul de pace care are ca obiectiv rezolvarea problemei Ciprului.</PARA><PARA>După cum ştiţi, Convenţia Naţiunilor Unite asupra dreptului mării a fost ratificată de Uniunea Europeană la 10 decembrie 1998 şi, prin urmare, face parte din acquis-ul comunitar. Convenţia Naţiunilor Unite asupra dreptului mării face parte din acquis-ul Comunităţii pe care Turcia, împreună cu toate celelalte state interesate să adere la Uniunea Europeană, trebuie să îl adopte şi să-l pună în aplicare. </PARA><PARA>Având în vedere faptul că guvernul turc pune în pericol drepturile suverane ale unui stat membru şi încalcă dreptul comunitar, aducând într-un punct culminant acţiunile sale concrete care pun în pericol procesul de pace şi stabilitatea din zona Mării Mediterane, Comisiei i se adresează următoarele întrebări: </PARA><PARA>Care este opinia sa în legătură cu ameninţările actuale împotriva unui stat membru?</PARA><PARA>Care sunt intenţiile sale cu privire la ameninţările Turciei?</PARA></CONTENT></QUEST>