<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0536">H-0536/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0536">Subiect: Memorandumul şi prelungirea termenului de rambursare a datoriei Greciei</OBJECT><CONTENT><PARA>Preşedintele FMI a declarat, în mod explicit şi categoric, că Fondul este dispus să prelungească termenul de rambursare a împrumuturilor obţinute de Grecia din partea mecanismului financiar în măsura în care statele membre ale Uniunii Europene ar acţiona în acelaşi mod. Principalele argumente ale dlui Strauss-Kahn sunt că nevoile de refinanţare a datoriei Greciei ar creşte în mod excesiv în 2014-2015 şi că este necesară crearea unui climat pozitiv pe pieţe. Cetăţenii greci sunt extrem de preocupaţi de ideea că această prelungire a termenului de rambursare va conduce la noi politici nepopulare, aplicate în cadrul memorandumului.</PARA><PARA>Având în vedere propunerea FMI, intenţionează Consiliul să introducă acest aspect pe ordinea de zi a summitului? Eventuala prelungire a termenului de rambursare a împrumuturilor obţinute de Grecia presupune şi menţinerea memorandumului după 2013?</PARA></CONTENT></QUEST>