<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000125">O-000125/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="2054">Heidi Hautala</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000125">Subiect: Acordurile de readmisie</OBJECT><CONTENT><PARA>În cadrul Programului de la Stockholm, Consiliul a solicitat Comisiei să prezinte o evaluare a acordurilor de readmisie ale UE și a negocierilor în curs de desfășurare. La 23 februarie, Comisia a prezentat o comunicare privind evaluarea și strategia viitoare pentru acordurile de readmisie ale UE. Concluziile Consiliului cu privire la această comunicare urmează să fie adoptate în cadrul reuniunii din iunie a Consiliului.</PARA><PARA>Acordurile de readmisie au fost criticate, în special, de societatea civilă, activiștii pentru drepturile omului și de Parlamentul European, pentru nerespectarea drepturilor omului în cazul persoanelor readmise. Principiul nereturnării constituie o piatră de hotar în cadrul dreptului internațional umanitar și trebuie să fie respectat. Cu toate acestea, în cursul anilor care au urmat atacului din 11 septembrie 2001, respectiva normă nu a fost pe deplin respectată de statele membre ale UE. După cum a relevat Comisia, nu sunt disponibile date amănunțite privind readmisiile și nu există niciun mecanism care să monitorizeze situația persoanelor după finalizarea readmisiei lor.</PARA><PARA>Pentru corectarea acestor carențe, se pare că se impune revizuirea întregii politici UE în materie de readmisie.</PARA><PARA>– Va prezenta Consiliul în iunie o politică în materie de readmisie revizuită?</PARA><PARA>– Va urma Consiliul recomandările 10-15 ale Comisiei pentru consolidarea garanțiilor referitoare la drepturile omului în acordurile de readmisie, în special în ceea ce privește monitorizarea situației persoanelor readmise și o clauză suspensivă în caz de încălcare a drepturilor fundamentale?</PARA><PARA>– Va solicita Consiliul mai multe statistici și date, în special cu privire la procesul de solicitare a azilului de către persoanele readmise, de colectat pentru a furniza o bază utilă în vederea evaluării implementării acordurilor de readmisie?</PARA><PARA>– Va asigura Consiliul transparența politicii în materie de readmisie și accesul publicului la protocoalele bilaterale de punere în aplicare?</PARA><PARA>– Care va fi reacția Consiliului față de celelalte recomandări formulate de Comisie, în special cu privire la evaluarea concretă a necesității unor clauze referitoare la resortisanții țărilor terțe? </PARA></CONTENT></QUEST>