<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000302">O-000302/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28511">Bairbre de Brún</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000302">Subiect: Transparență și echitate în lanțul de aprovizionare cu alimente</OBJECT><CONTENT><PARA>Sectorul agricol se află într-o criză continuă, agricultorii și întreprinderile agricole confruntându-se cu costuri de producție din ce în ce mai ridicate și inaccesibile, care nu se reflectă în ceea ce primesc în schimb agricultorii.</PARA><PARA>Dacă agricultorilor nu li se garantează un preț echitabil pentru ceea ce produc, mulți dintre ei vor părăsi acest sector. Una dintre prioritățile UE trebuie să fie asigurarea unui venit echitabil și decent pentru agricultori, altfel există riscul ca multe exploatații agricole de mici dimensiuni să fie abandonate.</PARA><PARA>Agricultorii și organizațiile acestora trebuie să aibă o putere de negociere mult mai mare și este nevoie de echitate și de transparență în lanțul de alimentar pentru a se evita abuzurile din partea marilor cumpărători.</PARA><PARA>Parlamentul și-a exprimat în mod clar opinia cu privire la aceste aspecte în rapoarte precum cel al lui Jose Bové, intitulat „Îmbunătățirea funcționării lanțului de aprovizionare cu alimente în Europa”. Cu toate acestea, situația se înrăutățește în continuare. Prețul plătit de consumatori nu se reflectă în prețul plătit agricultorilor.</PARA><PARA>Cum va aborda Comisia această chestiune, extrem de importantă atât pentru Parlamentul European, cât și pentru sectorul agroalimentar?</PARA><PARA>Cum va rezolva Comisia problema pe care o reprezintă abuzurile din partea „marilor cumpărători” din cadrul lanțului de aprovizionare cu alimente? Ce măsuri va lua aceasta pentru a asigura echitatea în relația dintre producătorii de alimente, comercianții cu amănuntul și furnizori?</PARA><PARA>Ce progrese s-au înregistrat cu privire la solicitarea Parlamentului European privind asigurarea transparenței în acest domeniu și la sugestia făcută Comisiei de a recomanda ombudsmanilor naționali să monitorizeze situația din acest domeniu? </PARA></CONTENT></QUEST>