<QUEST><TI><TI-INTRO>ÎNTREBARE ORALĂ <QREF QID="H-2010-0152">H-0152/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96838">Cristian Dan Preda</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0152">Subiect: Protecția dreptului la educație în limbile minorităților în Ucraina</OBJECT><CONTENT><PARA>Prin ce mijloace și instrumente garantează Comisia Europeană că, în cadrul dialogului politic actual cu Ucraina, respectarea dreptului la educație în limbile minorităților se află în centrul atenției? În ce mod monitorizează și garantează Comisia deplina aplicare de către Ucraina a Programului de asociere în legătură cu angajamentele asumate privind respectarea drepturilor minorităților? În răspunsul oferit în numele Comisiei la 3 februarie unei întrebări parlamentare adresate de către dna Kinga Gál (<ANCHOR ID="1" FAMILY="WQ" TYPE="P" YEAR="2009" NUMBER="6240">P-6240/09</ANCHOR>), dna Ferrero-Waldner a declarat că, la nivelul Comisiei, s-a luat notă de conținutul Decretului ministerial ucrainean nr. 461 (2008) și al Rezoluției nr. 1033 (2009), precum și de noile dispoziții referitoare la examenele de absolvire a studiilor, iar situația va fi monitorizată în continuare. Care au fost rezultatele procesului de monitorizare și prin ce mijloace consideră Comisia că poate fi îmbunătățit accesul minorităților la educație în propria limbă?</PARA></CONTENT></QUEST>