<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0216">O-0216/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0216">Subiect: Incălcarea dreptului la libertatea de exprimare și discriminarea pe motive de orientare sexuală în Lituania</OBJECT><CONTENT><PARA>Parlamentul Lituaniei examinează o modificare a Codului Administrativ, instituind o nouă infracțiune pasibilă de amendă pentru „promovarea în public a relațiilor homosexuale”. Modificarea urmărește punerea în aplicare a „Legii privind protejarea minorilor de efectele negative ale informării publice” adoptate la 14 iulie 2009, în ciuda faptului că aceasta a fost respinsă de două ori prin veto de președinții Lituaniei, a fost criticată de Parlamentul European și condamnată de ONG-urile de apărare a drepturilor omului și de organizațiile LGBT. Legea privind protejarea minorilor de efectele negative ale informării publice interzice informațiile publice care sunt accesibile minorilor și „care promovează relațiile homosexuale, bisexuale sau poligame” (articolul 4, XI-133). </PARA><PARA>Modificarea analizată în prezent în cadrul Parlamentului ar interzice persoanelor fizice și juridice să disemineze „informații care ar promova relații sexuale sau definiții ale căsătoriei sau caracteristici ale familiei care diferă de cele instituite prin Constituție sau Codul Civil”. Sub forma sa astfel modificată, Codul Penal ar impune limite importante libertății de exprimare, cum ar fi sprijinirea în public sau desfășurarea de campanii în favoarea egalității sau a drepturilor LGBT sau împotriva discriminării pe baza sexului unei persoane sau a orientării sexuale a acesteia. Modificarea ar urma să fie aplicată în spațiile publice, inclusiv în mass-media, și ar putea fi folosită pentru a preveni marșurile în favoarea LGBT. Se prevede că Parlamentul Lituaniei va termina examinarea modificării înainte de data de 16 decembrie.</PARA><PARA>– Consideră Comisia că, astfel modificat, Codul Penal al Lituaniei va rămâne compatibil cu valorile enumerate la articolul 2 din Tratatul privind Uniunea Europeană și cu libertățile fundamentale garantate de Carta drepturilor fundamentale, în special cu libertatea de exprimare și de informare (articolul 11) și cu libertatea de întrunire (articolul 12)?</PARA><PARA>– Consideră Comisia că, astfel modificat, Codul Penal va discrimina pe baza orientării sexuale?</PARA><PARA>– Ce acțiuni va întreprinde Comisia pentru a-și exprima preocuparea față de Parlamentul și Guvernul Lituaniei?</PARA><PARA>– Dacă legea va fi aprobată, va iniția Comisia proceduri de sancționare a nerespectării obligațiilor care decurg din calitatea de stat membru?</PARA><PARA>– Va propune Comisia o foaie de parcurs privind egalitatea pentru LGBT pentru a combate de o manieră cuprinzătoare discriminarea pe motive de orientare sexuală și de identitate de gen, cum ar fi în acest caz?</PARA></CONTENT></QUEST>