<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000222">O-000222/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000222">Subiect: Aderarea Bulgariei şi a României la spaţiul Schengen</OBJECT><CONTENT><PARA>Libertatea de mişcare şi abolirea controalelor la frontierele interne este una dintre cele mai mari realizări ale procesului de integrare europeană care afectează cetăţenii în mod direct. În 2007, când au aderat la UE, România şi Bulgaria au adoptat acquis-ul Schengen. În conformitate cu articolul 4 alineatul (2) din Actul de aderare, verificarea, prin intermediul procedurilor de evaluare, a îndeplinirii de către noile state membre a condiţiilor necesare pentru aplicarea tuturor părţilor <I>acquis</I>-ului Schengen (protecţia datelor, SIS, frontierele aeriene, frontierele terestre, frontierele maritime, cooperarea poliţienească şi vizele) reprezintă o condiţie prealabilă pentru adoptarea unei decizii a Consiliului de abolire a controalelor la frontierele interne cu statele membre respective.</PARA><PARA>Evaluarea începe ca urmare a unei cereri a statului membru implicat şi este efectuată sub responsabilitatea Grupului de lucru pentru evaluarea Schengen. După încheierea unei proceduri de evaluare complete, raportul final ar trebui să stabilească dacă statul membru îndeplineşte toate condiţiile preliminare pentru aplicarea practică.</PARA><PARA>Decizia de integrare ar urma să fie luată de către Consiliu, printr-o decizie unanimă a tuturor guvernelor statelor care fac deja parte din spaţiul Schengen. În ultimii ani, România şi Bulgaria au depus eforturi enorme şi, în conformitate cu rapoartele experţilor, au încheiat cu succes procesul de evaluare Schengen. Parlamentul, prin rezoluţia sa din 8 iunie 2011, şi Consiliul, în concluziile sale din 9 iunie 2011, au certificat că ambele ţări sunt pregătite să adere la spaţiul Schengen. În timpul Consiliului European din 24 iunie 2011, şefii de stat şi de guvern au căzut de acord că decizia privitoare la aderarea acestora ar trebui luată cel târziu în septembrie 2011. Apoi, în timpul ultimului Consiliu JAI din 22 septembrie 2011, două state membre au decis să blocheze aceste aspiraţii, iar decizia a fost amânată pe termen nedefinit.</PARA><PARA>Prin semnarea Tratatului de aderare, Bulgaria şi România au primit o listă de cerinţe, pe care le-au îndeplinit. Consideră Comisia că este drept să aplice criterii suplimentare, care nu au fost prevăzute de la început, în special dacă se ţine seama de faptul că aceste noi criterii sunt diferite de cele aplicate în cazul aderărilor din trecut?</PARA><PARA>Decizia de aderare a fost blocată de două state membre. Şi-a respectat Comisia obligaţia juridică de a decide cu privire la aderarea celor două ţări candidate imediat ce acestea îndeplinesc criteriile? Care sunt următoarele măsuri pe care intenţionează să le ia Comisia?</PARA></CONTENT></QUEST>