<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000195">O-000195/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="28406">Miguel Portas</PERSON>, <PERSON ID="96735">Patrick Le Hyaric</PERSON>, <PERSON ID="97344">Paul Murphy</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000195">Subiect: In SUA victimele predărilor extraordinare şi ale închisorilor secrete ale CIA de pe teritoriul Poloniei riscă pedeapsa cu moartea</OBJECT><CONTENT><PARA>Abd al-Rahim al-Nashiri, care a fost timp de nouă ani în custodia SUA şi este în momentul de faţă deţinut la Guantanamo, şi-a exprimat temerile cu privire la o posibilă decizie a unei comisii militare a SUA de a-l condamna la moarte. El a afirmat că în perioada 2002-2003 a fost deţinut şi torturat într-o închisoare secretă a CIA din Polonia, a cărei existenţă a fost indicată şi de rapoartele Marty şi Fava<FNREF FNIDREF="FN1"/>. La 27 octombrie 2010, procurorul general polonez a recunoscut în mod oficial că al-Nashiri se numără printre victimele anchetelor din închisoarea secretă a CIA din Polonia, iar mai târziu - la 20 ianuarie 2011 - a făcut acelaşi lucru în cazul lui Abu Zubaydah. La 10 mai 2011, al-Nashiri a făcut apel la CEDO, cerând acestei instanţe să oblige guvernul polonez să intervină pe lângă autorităţile SUA pentru a încerca să împiedice comisia militară să ceară pedeapsa cu moartea. La 24 mai, autorităţile poloneze l-au îndepărtat pe procurorul Jerzy Mierzewski de la cercetarea cazurilor de tortură ale lui al-Nashiri şi Abu Zubaydah, destituindu-l pe superiorul direct al acestuia, Robert Majewski. Mass-media a relatat că cei doi au intenţionat să aducă acuzaţii la adresa unor membri ai guvernului aflaţi la putere în acel moment, inclusiv la adresa fostului prim-ministru Leszek Miller şi a fostului preşedinte Aleksander Kwasniewski pentru încălcarea Constituţiei Poloniei, participarea la încarcerarea ilegală a unui număr de persoane şi la comiterea unor crime împotriva umanităţii. Pe 3 iunie autorităţile poloneze au deschis o anchetă în cazul divulgării de către mass-media a unor secrete de stat. La 18 iunie, mass-media a relatat că, potrivit declaraţiilor preşedintelui Kwasniewski, aflat în funcţie în acea perioadă, acesta nu ştia de închisorile CIA şi, atunci când a descoperit existenţa lor, a dispus să fie închise şi că procuratura îşi continuă investigaţiile, inclusiv în cazul lui Khalid Sheikh Mohammed.</PARA><PARA>Este Consiliul informat cu privire la aceste fapte? Ce măsuri a adoptat pentru a exprima opoziţia UE faţă de pedeapsa cu moartea în cazul lui al-Nashiri? Este de acord Consiliul cu faptul că UE ar trebui să protejeze orice persoană de pedeapsa cu moartea, tortură, detenţie arbitrară şi dispariţie forţată, printre altele prin garantarea faptului că investigaţiile în legătură cu presupuse încălcări ale drepturilor omului nu sunt blocate şi că vinovaţii sunt aduşi în faţa justiţiei? Ce măsuri are în vedere în prezent Consiliul pentru a garanta că victimele predărilor extraordinare şi ale programelor secrete de detenţie ale CIA beneficiază de un tratament echitabil în Europa?</PARA><FN FNID="FN1">  Se afirmă că ar exista un „centru de detenţie clandestin” la baza serviciilor secrete de la Stare Kiejkuty, aproape de aeroportul Szymany.</FN></CONTENT></QUEST>