<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0128">O-0128/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96922">Izaskun Bilbao Barandica</PERSON> şi <PERSON ID="28176">Jeanine Hennis-Plasschaert</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0128">Subiect: Acte de piraterie în largul coastelor Somaliei</OBJECT><CONTENT><PARA>Numărul actelor de piraterie din largul coastelor Somaliei a crescut în mod semnificativ începând cu luna septembrie. De exemplu, 36 de membri ai echipajului cargoului Alakrana sunt în captivitate de o lună și jumătate. Cu toate că misiunea Atalanta și-a demonstrat eficacitatea în golful Aden, recentele atacuri sugerează faptul că pirații își consolidează capacitățile, în paralel cu intensificarea activităților lor în largul coastei de est a Africii. Cel mai recent atac a avut loc la peste 200 de mile nautice nord de arhipelagul Seychelles și la 650 de mile nautice de coasta Somaliei. </PARA><PARA>Este Comisia de acord cu faptul că este posibil să se rezolve problema pirateriei din largul coastelor Somaliei în cadrul aprobat prin rezoluția Parlamentului European din 14 octombrie 2008?</PARA><PARA>Este Comisia de acord cu îmbarcarea unei escorte militare la bordul navelor de pescuit și a cargourilor, lucru care se petrece deja în cazul navelor franceze? Ar putea această forță militară fi compusă din forțe militare europene, pe baza EU NAVFOR? </PARA><PARA>Care este opinia Comisiei referitor la recomandările OMI de a nu îmbarca pe nave, indiferent că sunt de pescuit sau comerciale, forțe de securitate provenite de la agenții de securitate private? Care este opinia Comisiei cu privire la combinarea forțelor private cu cele militare și la implicațiile juridice ale acestui lucru? </PARA><PARA>Cum poate Comisia exercita presiuni asupra statelor membre pentru ca acestea să înființeze un instrument juridic permanent vizând judecarea piraților care sunt arestați? În opinia Comisiei, acordurile regionale semnate in ianuarie 2009 la Djibouti, între statele de coastă din golful Aden, sub egida OMI, ar putea fi utile, în sensul identificării unei soluții pe plan local la problema pirateriei și sprijinirii autorităților somaleze în combaterea acestui fenomen?</PARA></CONTENT></QUEST>