<QUEST><TI><TI-INTRO>ÎNTREBARE ORALĂ <QREF QID="H-2009-0295">H-0295/09</QREF></TI-INTRO><TI-SESSION>pentru timpul afectat întrebărilor din perioada de sesiune septembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="4238">Hans-Peter Martin</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0295">Subiect: Inițiative ale președinției suedeze a Consiliului vizând o mai mare transparență</OBJECT><CONTENT><PARA>În Decizia Consiliului din 15 septembrie 2006 de adoptare a regulamentului de procedură al Consiliului (JO L 285, 16.10.2006, p.47), Consiliul European declara că dorește „să dea [cetățenilor] posibilitatea de a cunoaște nemijlocit activitățile [Uniunii Europene] printr-o mai mare deschidere și transparență [...], în special în situațiile în care Consiliul deliberează cu privire la acte legislative în cadrul procedurii de codecizie.”</PARA><PARA>Potrivit analizei ordinilor de zi ale reuniunilor Consiliului de Miniștri, abordarea publică a punctelor de pe ordinea de zi în toate formațiunile Consiliului (cu excepția Consiliului Educație, Tineret și Cultură și a Consiliului Agricultură și Pescuit) chiar s-a diminuat între 2007 și 2008. Astfel, în 2008, doar 4 din 33 de puncte de pe ordinea de zi au mai fost abordate public în cadrul Consiliului Mediu, aceasta reprezentând o diminuare cu două cifre față de 2007. În importantul Consiliu Afaceri Generale și Relații Externe a fost abordat public în 2008 doar unul din cele 130 de puncte de pe ordinea de zi. </PARA><PARA>În ce domenii vizează președinția suedeză a Consiliului inițiative concrete pentru a se conforma Deciziei Consiliului din 15 septembrie 2006 și bine-cunoscutei tradiții suedeze în materie de transparență?</PARA><PARA>Este președinția suedeză de acord cu accesul public la reuniunile Consiliului European, inclusiv la tradiționalele mese de lucru din cadrul Consiliului?</PARA><PARA>Ce inițiative concrete va lansa președinția suedeză a Consiliului pentru abordarea publică a punctelor de pe ordinea de zi în cadrul reuniunilor Consiliului?</PARA></CONTENT></QUEST>