<QUEST><TI><TI-INTRO>ÎNTREBARE ORALĂ <QREF QID="H-2010-0168">H-0168/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96695">Radvilė Morkūnaitė-Mikulėnienė</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0168">Subiect: Aplicarea normelor comunitare în materie de concurență pe piața internă a gazelor din Uniunea Europeană</OBJECT><CONTENT><PARA>Deși am proclamat crearea pieței unice a gazelor în Uniunea Europeană, în anumite state membre o entitate dintr-o țară terță (Gazprom) controlează, în mod direct sau indirect, aprovizionarea cu gaze și rețelele de transport și distribuție a gazelor, deoarece deține monopolul pe piața de profil. Această situație afectează în mod negativ contractele acestor state cu furnizorii de gaze, iar prețurile gazelor defavorizează adesea consumatorul final.</PARA><PARA>Având în vedere cel de-al treilea „pachet de măsuri în domeniul energetic” al UE și în special dispozițiile articolului 11 din Directiva 2009/73/CE<FNREF/> din 13 iulie 2009 privind normele comune pentru piața internă în sectorul gazelor naturale, cum intenționează Comisia să asigure transparența și concurența pe piața energiei din Uniunea Europeană? Intenționează Comisia să ajute statele care depind în mare măsură de un singur furnizor extern în negocierile privind prețurile gazelor, astfel încât să se evite denaturarea prețurilor? Intenționează Comisia să analizeze dacă poziția de monopol ocupată de Gazprom în diverse state membre denaturează normele în materie de concurență în vigoare pe piața internă a gazelor din UE și dacă acest fapt permite companiei Gazprom să abuzeze de poziția sa dominantă pe piață? </PARA><FN FNID="FN1">  JO L 211, 14.8.2009, p. 94.</FN></CONTENT></QUEST>