<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0174">O-0174/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="28407">Willy Meyer</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="97020">Guido Milana</PERSON></TI-AUTHOR></TI><OBJECT OBJID="OBJ0174">Subiect: Situația din Sahara Occidentală</OBJECT><CONTENT><PARA>Ni s-a adus la cunoștință faptul că de câteva săptămâni un fenomen nou și fără precedent are loc în jurul principalelor orașe ocupate din Sahara Occidentală: peste 12 000 de bărbați, femei și copii saharawi își părăsesc literalmente orașele și instalează corturi la periferia orașelor El Aaiun, Smara și Boujdour. Această mutare, în continuă expansiune, reprezintă o nouă formă de protest împotriva situației politice și socio-economice de nesuportat a adevăraților locuitori ai teritoriului, care au devenit nu doar victime ale represiunii, discriminării și ale abuzurilor de toate felurile, dar și cetățeni de rangul al treilea în propria lor țară. Populația saharawi din zonele ocupate e martoră la epuizarea și jefuirea resurselor sale naturale, fără a obține niciun beneficiu în urma exploatării ilegale a acestora. Acest fapt, împreună cu diverse tipuri de restricții și refuzul categoric al Marocului de a permite organizarea unui referendum liber și corect de către ONU, a condus la valuri masive de protest care se desfășoară în prezent.</PARA><PARA>Noile tabere instalate sunt supravegheate de către armata și poliția marocană, precum și de jandarmi marocani, iar aprovizionarea cu apă și alimente este îngreunată de aceste forțe. Multe persoane au început să sufere de boli provocate de noile condiții inumane. Conform Frontului Polisario, situația critică actuală se poate transforma într-o adevărată tragedie umanitară cu consecințe imprevizibile.</PARA><PARA>1.  Cunoaște Comisia această situație?</PARA><PARA>2.  Având în vedere această situație, ce implicații prevede Comisia în privința relațiilor UE-Maroc?</PARA><PARA>3.  La Comisia în considerare să solicite guvernului marocan:</PARA><PARA>– să își retragă forțele de securitate din zona taberelor și să permită accesul proviziilor pentru populația civilă fără apărare? </PARA><PARA>– să pună capăt politicii de discriminare și încălcărilor drepturilor omului care fac victime în rândul populației saharawi, precum și jefuirii resurselor naturale din teritoriu? </PARA><PARA>– să își respecte angajamentele internaționale și să permită populației din Sahara Occidentală să își decidă în mod liber viitorul în cadrul unui referendum liber și corect, care constituie singura soluție posibilă pentru a pune capăt conflictului?</PARA></CONTENT></QUEST>