<QUEST><TI><TI-INTRO>ÎNTREBARE ORALĂ <QREF QID="H-2010-0165-R01">H-0165/10/rev.1</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0165">Subiect: Măsuri de reprimare a acțiunilor de grevă împotriva pescarilor egipteni</OBJECT><CONTENT><PARA>Pescarii egipteni care erau implicați în acțiunea de grevă din regiunea Michaniona au fost atacați, punându-li-se în pericol viața și integritatea fizică, de bătăuși plătiți de angajatorii acestora, încălcându-li-se în mod flagrant, în același timp, dreptul la grevă. Mai exact, Organizația pentru ocuparea forței de muncă din Grecia (OAED) a admis în timpul grevei declarații false prezentate de angajatori cu privire la „renunțarea voluntară” a greviștilor, fără aprobarea pescarilor în cauză, permițând astfel angajarea unui număr mare de pescari șomeri, în ciuda faptului că legea 1264/82 interzice angajările în perioadele de grevă. În plus, hotărârea în cazul plângerii înaintate de Uniunea sindicală a pescarilor egipteni a fost amânată până pe 14 aprilie, permițându-le astfel armatorilor să continue să angajeze persoane care boicotează acțiunea de grevă.</PARA><PARA>Condamnă Comisia aceste atacuri ale angajatorilor la adresa lucrătorilor imigranți și transformarea OAED într-un instrument de reprimare a grevelor?</PARA></CONTENT></QUEST>