<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0584">H-0584/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0584">Subiect: Relațiile dintre Uniunea Europeană și Belarus</OBJECT><CONTENT><PARA>Actuala campanie pentru alegerile prezidențiale din Belarus este puțin mai transparentă și mai democratică decât precedenta, deși este încă departe de standardele europene. Uniunea Europeană a promis autorităților din această țară aproximativ 3 miliarde de euro sub formă de împrumuturi și ajutoare, cu condiția ca alegerile să fie organizate într-un mod democratic. Economia Belarusului s-ar putea confrunta cu unele dificultăți considerabile pe termen scurt. Pentru a face față provocărilor generate de criza economică, diferite state membre ale Uniunii Europene, printre care și Lituania, au decis să lanseze, împreună cu Belarus și Ucraina, o serie de proiecte comune în domeniul energiei, al transporturilor și al culturii, pe care intenționează să le realizeze cu sprijinul Uniunii Europene. În curând vor intra în vigoare o serie de acorduri între Belarus și Polonia, Lituania și Letonia, menite să faciliteze regimul de trecere a frontierei pentru locuitorii frontalieri. La începutul anului viitor, între Uniunea Europeană și Belarus ar putea să înceapă o rundă de negocieri cu privire la reducerea taxelor pentru vize și la readmitere.</PARA><PARA>Care este opinia Comisiei față de contribuția țărilor din Uniunea Europeană și, în special, a țărilor care se învecinează cu Belarus la dezvoltarea relațiilor dintre Uniunea Europeană și Belarus? Ce formă ar trebui să ia această contribuție în urma alegerilor prezidențiale din Belarus?</PARA></CONTENT></QUEST>