<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000304">O-000304/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="2025">Françoise Grossetête</PERSON>, <PERSON ID="96603">Nessa Childers</PERSON>, <PERSON ID="34234">Antonyia Parvanova</PERSON>, <PERSON ID="28321">Satu Hassi</PERSON>, <PERSON ID="96944">Marina Yannakoudakis</PERSON>, <PERSON ID="96820">Marisa Matias</PERSON>, <PERSON ID="97196">Oreste Rossi</PERSON><BRK/>în numele <COMMITTEE COMMID="2865">Comisia pentru mediu, sănătate publică şi siguranţă alimentară</COMMITTEE></TI-AUTHOR></TI><OBJECT OBJID="OBJ000304">Subiect: Atitudinea globală a UE față de HIV/SIDA</OBJECT><CONTENT><PARA>Comisia Europeană a adoptat Comunicarea sa intitulată „Combaterea HIV/SIDA în Uniunea Europeană și în țările vecine, 2009-2013” și planul de acțiune care o însoțește, în vederea reducerii apariției de noi infecții cu HIV în toate țările europene, până în 2013. Aceasta a identificat prioritățile-cheie, care includ îmbunătățirea accesului la prevenire, tratament și îngrijire, precum și îmbunătățirea calității vieții persoanelor infectate cu HIV. </PARA><PARA>Comunicarea a reflectat o serie de recomandări esențiale incluse în Rezoluția Parlamentului din noiembrie 2008 intitulată „HIV/SIDA: diagnosticarea și tratamentul în fază timpurie”, care includ un acces sporit la testul HIV pentru a preveni transmiterea virusului, având în vedere că 30% dintre cei infectați cu HIV nu știu că sunt purtători ai virusului. </PARA><PARA>În condițiile în care ne apropiem de revizuirea la jumătatea perioadei a planului de acțiune, poate Comisia să evidențieze progresele înregistrate până în prezent, inclusiv nivelul de adoptare a orientărilor ECDC privind testarea HIV, emise în decembrie 2010?</PARA><PARA>- În lumina noilor evoluții, intenționează Comisia să actualizeze strategia de combatere a HIV/SIDA în Uniunea Europeană și în țările vecine, în special atunci când vine vorba de prevenire, acces la mijloace de diagnosticare și testare?</PARA><PARA>- În așteptarea reuniunii la nivel înalt a Adunării generale a ONU din 2011 privind SIDA, care va avea loc în 8-10 iunie 2011 la New York, marcând 10 ani de la sesiunea specială de referință a Adunării generale a ONU pe tema HIV/SIDA, poate Comisia să explice cum intenționează să își coordoneze strategia UE privind HIV/SIDA în UE și în țările vecine cu răspunsul său global mai amplu în ceea ce privește HIV/SIDA?</PARA></CONTENT></QUEST>