<QUEST><TI><TI-INTRO>ÎNTREBARE ORALĂ <QREF QID="H-2007-0959">H-0959/07</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2007</TI-SESSION><TI-RULES-EP>în conformitate cu articolul 109 din Regulamentul de procedură</TI-RULES-EP><TI-AUTHOR>de <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0959">Subiect: Accidente maritime în Marea Neagră</OBJECT><CONTENT><PARA>În Marea Neagră şi Marea Azov au avut loc recent patru accidente maritime: patru nave s-au scufundat, alte şase au fost blocate iar două petroliere au fost accidentate. 2 000 de tone de păcură s-au revărsat în mare, iar vasele scufundate transportau peste 7 tone de sulf. Consecinţele asupra mediului marin, asupra faunei şi florei din zonele de coastă sunt extrem de grave: peste 9 000 de peşti şi peste 30 000 de păsări au murit şi câteva specimene de delfini au fost afectate. Scurgerea unei mari cantităţi de sulf în apele Mării Negre poate provoca apariţia ploilor acide ce vor afecta mediul în regiune. </PARA><PARA>După aderarea României şi a Bulgariei, UE trebuie să promoveze şi în regiunea Mării Negre Politica maritimă comună ce abordează într-o manieră integrată dezvoltarea economică a zonelor de coastă cu protejarea mediului, pescuitului şi cercetarea mediului marin.</PARA><PARA>Având în vedere că Marea Neagră este o mare destul de poluată, aş dori să întreb Comisia ce strategie şi ce măsuri are în vedere pentru protejarea mediului în această regiune.</PARA></CONTENT></QUEST>