<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0301">H-0301/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iunie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="5729">Kathleen Van Brempt</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0301">Subiect: Directiva privind păsările şi Directiva privind habitatele</OBJECT><CONTENT><PARA>Directiva privind păsările (79/409/CEE<FNREF/>) şi Directiva privind habitatele (92/43/CEE<FNREF/>) se află sub presiune constantă. Există o tendinţă generală de a se pretinde că acestea împiedică dezvoltarea economică. Totuşi, exemplul portului Anvers demonstrează contrariul. Aproape întregul port este desemnat zonă de protecţie specială în temeiul Directivei privind păsările, însă conservarea şi dezvoltarea naturii merg mână în mână cu dezvoltarea economică, după cum însuşi comisarul a subliniat recent. Având în vedere presiunile care se fac pentru relaxarea acestor directive, mi se pare rezonabil ca în acest an al biodiversităţii să îl întrebăm pe dl comisar care este poziţia dumnealui în ceea ce priveşte Directiva privind păsările şi Directiva privind habitatele.</PARA><PARA>Este dl comisar de acord cu dl preşedinte Barroso, care, într-o scrisoare adresată dlui prim-ministru Balkenende, a declarat că nu este necesară revizuirea directivelor menţionate anterior, ci mai degrabă ar trebui să se asigure stabilitatea cadrului juridic relevant şi să se garanteze că aceste directive lasă loc suficient pentru dezvoltarea economică?</PARA><FN FNID="FN1">  JO L 103, 25.4.1979, p. 1.</FN><FN FNID="FN2">  JO L 206, 22.7.1992, p. 7.</FN></CONTENT></QUEST>