<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0480">H-0480/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0480">Subiect: Poziția oficială a Consiliului UE cu privire la expulzarea romilor din Franța</OBJECT><CONTENT><PARA>Decizia Franței de a expulza de pe teritoriul său cetățenii UE de etnie romă din România și Bulgaria a declanșat un răspuns prompt din partea Parlamentului European care, în rezoluția sa din 9 septembrie 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0312">P7_TA-PROV(2010)0312</ANCHOR>), „își exprimă profunda îngrijorare cu privire la măsurile luate ... măsuri ce prevăd expulzarea lor”, și , prin urmare, îndeamnă autoritățile (franceze) „să suspende de urgență orice expulzări ale romilor și invită totodată Comisia, Consiliul și statele membre să intervină cu solicitări similare”. Luând cuvântul în numele Comisiei, Viviane Reding, comisar pentru justiție, a făcut o declarație în care se regăsesc următoarele observații: „Discriminarea pe baza originii etnice sau a rasei nu-și are locul în Europa. Aceasta este incompatibilă cu valorile pe care UE s-a fondat. Autoritățile naționale care discriminează grupurile etnice în aplicarea legislației europene încalcă și Carta Drepturilor Fundamentale a Uniunii Europene, pe care au semnat-o toate statele membre, inclusiv Franța”. Singura instituție a UE care încă nu și-a făcut cunoscută poziția este Consiliul, ridicând mari semne de întrebare în rândul popoarelor Europei cu privire la protecția drepturilor omului și a drepturilor fundamentale în cadrul UE. Care este părerea Consiliului cu privire la această chestiune?</PARA></CONTENT></QUEST>