<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0082">O-0082/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96858">Marie-Christine Vergiat</PERSON>, <PERSON ID="28407">Willy Meyer</PERSON> şi <PERSON ID="28514">Kyriacos Triantaphyllides</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0082">Subiect: Legea lituaniană pentru protecţia minorilor împotriva efectelor dăunătoare ale informaţiei publice</OBJECT><CONTENT><PARA>Parlamentul lituanian a adoptat marţea trecută amendamentele la Legea pentru protecţia minorilor împotriva efectelor dăunătoare ale informaţiei publice, în ziua comemorării a 220 de ani de la căderea Bastiliei, prilej cu care rememorăm valori ale Epocii Iluminismului precum libertatea de exprimare şi dreptul la fericire. Această lege, căreia, în versiunea sa anterioară i s-a opus veto-ul Preşedintelui Lituaniei, a fost adoptată de Parlamentul lituanian la 14 iulie 2009, în aceeaşi zi în care la Parlamentul European a avut loc sesiunea constitutivă de după alegeri.</PARA><PARA>Această lege vizează interzicerea prezentării de „informaţii publice ce incită la relaţii homosexuale” şi care „sfidează valorile familiei”, în cazurile în care aceste informaţii ar putea fi disponibile minorilor. În plus, au fost propuse pentru dezbatere şi adoptare în luna septembrie amendamente la codurile penal şi administrativ care să prevadă, se crede, pedepse penale pentru persoanele ce „fac propagandă homosexuală”, inclusiv arest, condamnare la muncă în folosul comunităţii sau plata unor amenzi de până la 1500 euro.</PARA><PARA>Nu crede Comisia că o astfel de lege contravine Convenţiei Europene a Drepturilor Omului, Cartei Drepturilor Fundamentale a UE, articolului 6 din TUE şi articolului 13 din TCE, respectiv valorilor fundamentale pe care se întemeiază UE? Ce măsuri intenţionează Comisia să întreprindă pentru a se asigura că Lituania îşi va îndeplini obligaţiile asumate în virtutea dreptului comunitar şi a dreptului internaţional?</PARA><PARA>A solicitat deja Comisia informaţii cu privire la ce tip de materiale vizează această lege? Se va aplica această lege şi cărţilor, operelor de artă, presei, mijloacelor de publicitate, muzicii şi reprezentaţiilor publice cum ar fi cele dramatice? Oare lipsa de precizie a respectivei definiţii nu va impune autorilor, publiciştilor şi jurnaliştilor o anumită autocenzură, pentru a evita astfel aplicarea pedepselor în prezent dezbătute? Oare aplicarea acestei legi nu constituie o imixtiune a puterii statului şi a autorităţilor în definirea limitelor şi a naturii sferei publice, şi ca atare incompatibilă cu libertatea şi pluralitatea socială?</PARA><PARA>Este Comisia pregătită să iniţieze, după caz, procedura prevăzută la articolul 7 din TUE?</PARA></CONTENT></QUEST>