<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000233">O-000233/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000233">Subiect: In SUA victimele predărilor extraordinare şi ale închisorilor secrete ale CIA de pe teritoriul Poloniei riscă pedeapsa cu moartea</OBJECT><CONTENT><PARA>Abd al-Rahim al-Nashir, care a fost timp de nouă ani în custodia SUA şi este în momentul de faţă deţinut la Guantanamo, este în pericol de moarte întrucât poate fi condamnat la moarte de către o comisie militară a SUA. El a afirmat că în perioada 2002-2003 a fost deţinut şi torturat într-o închisoare secretă a CIA din Polonia a cărei existenţă a fost susţinută şi de raportul Marty şi Fava. La 27 octombrie 2010, procurorul general polonez a recunoscut în mod oficial, după ce făcuse acelaşi lucru la 20 ianuarie 2011 în cazul lui Abu Zubaydah, că al-Nashiri se numără printre victimele anchetelor din închisorile secrete ale CIA din Polonia. La 10 mai 2011, al Nashiri a făcut apel la CEDO, cerând acestei instanţe să oblige guvernul polonez să intervină pe lângă autorităţile SUA pentru a încerca să oprească procurorul militar să ceară pedeapsa cu moartea. La 24 mai, autorităţile poloneze l-au îndepărtat pe procurorul Jerzy Mierzewski de la cercetarea cazului de presupusă tortură a lui al-Nashiri şi Abu Zubaydah, invocând o restructurare administrativă, destituindu-l pe superiorul direct al acestuia, Robert Majewski. Mass-media a relatat că cei doi au intenţionat să aducă acuzaţii la adresa guvernului aflat la putere în acel moment, inclusiv la adresa primului ministru Leszek Miller şi a fostului preşedinte Aleksander Kwasniewski, pentru încălcarea Constituţiei Poloniei, aprobarea tacită a încarcerării ilegale a unui număr de persoane şi implicarea în crime împotriva umanităţii. La 3 iunie, autorităţile poloneze au deschis o anchetă la nivelul mass-mediei în legătură cu divulgarea unor secrete de stat. La 18 iunie, mass-media au relatat că preşedintele Kwasniewski se pare că nu ştia de închisorile CIA şi că atunci când a descoperit existenţa lor a dispus să fie închise şi că procuratura îşi continuă investigaţiile, inclusiv în cazul lui Khalid Sheikh Mohammed.</PARA><PARA>Este Comisia informată cu privire la aceste fapte? Ce a făcut pentru a-şi exprima opoziţia faţă de pedeapsa cu moartea în cazul dlui al-Nashiri? Este de acord cu faptul că UE ar trebui să exercite presiuni asupra autorităţilor poloneze pentru a interveni împreună pentru a proteja orice persoană de pedeapsa cu moartea, tortură, detenţie arbitrară şi dispariţie forţată, printre altele prin garantarea faptului că investigaţiile în legătură cu presupuse încălcări ale drepturilor omului nu sunt blocate şi că vinovaţii sunt aduşi în faţa justiţiei? Ce face Comisia pentru a garanta că în Europa li se face dreptate victimelor programelor CIA de predare extraordinară şi detenţie secretă din Polonia şi din alte state membre UE, inclusiv România şi Lituania?</PARA></CONTENT></QUEST>