<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0643">H-0643/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96842">Ismail Ertug</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0643">Subiect: Studiu finanțat de UE intitulat "Verificări independente de variante în vederea extinderii Dunării între Straubing și Vilshofen"</OBJECT><CONTENT><PARA>Sunt reluate două din cele cinci întrebări adresate deja în scris Comisiei (<ANCHOR ID="1" FAMILY="WQ" TYPE="P" YEAR="2010" NUMBER="9178">P-9178/2010</ANCHOR>), dar care au fost complet ignorate de Direcția Generală Transporturi.</PARA><PARA>Consideră Comisia că grupul de monitorizare instituit în Vilshofen-Straubing nu își poate îndeplini rolul critic și constructiv atribuit de UE acestuia de asigurare a realizării corecte a studiului și de garantare a transparenței și a găsirii unui consens, având în vedere că acest studiu este realizat de Rhein-Main-Donau AG, societate care are ea însăși un interes economic în legătură cu acest proiect de extindere?</PARA><PARA>Știe Comisia că ministrul federal al transporturilor, dl Ramsauer (CSU), a susținut public în repetate rânduri o extindere conform variantei C 280, chiar dacă Republica Federală Germania trebuie, conform articolului III.2.6 din decizia de acordare a subvenției, să asigure o efectuare imparțială și obiectivă a verificărilor? Comisarul responsabil este invitat să nu ignore din nou aceste întrebări. Există pericolul ca acest studiu, a cărui realizare costă 33 de milioane de euro, să devină „Stuttgart 21” al Bavariei Inferioare.</PARA></CONTENT></QUEST>