<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0117">O-0117/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1946">Annemie Neyts-Uyttebroeck</PERSON>, <PERSON ID="39713">Renate Weber</PERSON>, <PERSON ID="4241">Johan Van Hecke</PERSON>, <PERSON ID="28477">Fiona Hall</PERSON> şi <PERSON ID="4541">Elizabeth Lynne</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0117">Subiect: Codul de conduită al UE privind exporturile de arme - găsirea unor mijloace eficiente de combatere a traficului ilicit de arme</OBJECT><CONTENT><PARA>Codul de conduită al Uniunii Europene („codul de conduită”) privind exporturile de arme a fost adoptat de Consiliu la 8 iunie 1998. Deşi au trecut zece ani, Consiliul European nu a aprobat încă poziţia comună pe această temă.</PARA><PARA>Institutul Internaţional de Studii în Domeniul Păcii din Stocholm (Stockholm International Peace Research Institute - SIPRI) a publicat recent un raport intitulat „Concluzii privind pacea şi securitatea” care examinează  impactul reglementărilor UE privind siguranţa aeriană asupra activităţilor operatorilor de transport aerian de mărfuri care sunt suspectaţi de a fi implicaţi în transferuri destabilizatoare de arme. Raportul prezintă noi statistici conform cărora, după 2006, 80 de transportatori aerieni care au fost menţionaţi în rapoarte ale ONU sau în alte rapoarte privind traficul de arme au făcut obiectul unor interdicţii sau al reglementărilor UE privind siguranţa aeriană. Raportul menţionează, de asemenea, că operatorii aerieni care sunt implicaţi în transferuri ilegale de arme încalcă în mod constant reglementările internaţionale privind siguranţa aeriană, ceea ce demonstrează importanţa unei aplicări stricte a controalelor UE în materie de siguranţă aeriană. Acest reglementări constituie un instrument neutilizat la potenţial maxim, dar promiţător pentru combaterea fluxului de transferuri ilegale şi destabilizatoare de arme.</PARA><PARA>1. Se are în vedere introducerea Poziţiei comune privind exporturile de arme pe agenda Consiliului Afaceri Generale?</PARA><PARA>2. Ţinând seama de recentul raport SIPRI privind impactul reglementărilor UE în materie de siguranţă aeriană asupra activităţilor operatorilor de transport aerian de mărfuri care sunt suspectaţi de implicare în transferuri destabilizatoare de arme, consideraţi că ar fi oportună lansarea unei proceduri de MODIFICARE SAU de înăsprire a reglementărilor existente privind siguranţa aeriană şi, în consecinţă, a standardelor de siguranţă maritimă pentru a combate transporturile ilicite de arme de către transportatori nesiguri?</PARA></CONTENT></QUEST>