<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0315">H-0315/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0315">Subiect: Necesitatea unui cadru legislativ al UE privind persoanele cu handicap şi lupta împotriva discriminărilor</OBJECT><CONTENT><PARA>În prezent, anumite state membre ale Uniunii Europene nu au adoptat Directiva Consiliului cu privire la punerea în aplicare a principiului tratamentului egal al persoanelor indiferent de religie sau convingeri, handicap, vârstă sau orientare sexuală (COM(2008)0426) (Directiva privind lupta împotriva discriminărilor). În luna aprilie a anului trecut, Parlamentul European a adoptat o rezoluţie legislativă referitoare la propunerea de Directivă privind lupta împotriva discriminărilor, însă această directivă trebuie să fie unanim adoptată de către cele 27 de state membre ale UE-27. Discriminarea este un fenomen complex şi trebuie avută în vedere la diferite niveluri. În consecinţă, guvernele naţionale trebuie să respecte, să protejeze şi să pună în aplicare dreptul persoanelor la nediscriminare.</PARA><PARA>Având în vedere faptul că în Europa există deja mai bine de 65 de milioane de persoane cu handicap, nu consideră Consiliul necesară accelerarea procesului de adoptare a acestei directive de către toate statele membre ale UE pentru a garanta faptul că persoanele cu handicap trăiesc la fel ca şi cetăţenii cu drepturi depline? Care este poziţia Consiliului privind adoptarea unui act legislativ dedicat persoanelor cu handicap deoarece, chiar dacă drepturile lor vor fi protejate conform Directivei europene privind lupta împotriva discriminărilor, încă este necesar un cadru legislativ specific al UE privind drepturile persoanelor cu handicap?</PARA></CONTENT></QUEST>