<QUEST><TI><TI-INTRO>ÎNTREBARE ORALĂ <QREF QID="H-2008-0215">H-0215/08</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2008</TI-SESSION><TI-RULES-EP>în conformitate cu articolul 109 din Regulamentul de procedură</TI-RULES-EP><TI-AUTHOR>de <PERSON ID="39716">Daniel Dăianu</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0215">Subiect: Evaziunea fiscală</OBJECT><CONTENT><PARA>Germania, cetăţenii şi politicienii săi oneşti au motive bine întemeiate de a fi contrariaţi de descoperirile conform cărora importanţi oameni de afaceri din cadrul companiilor naţionale au adus prejudicii bugetului de stat, folosindu-se în mod ilegal de paradisurile fiscale europene. Însă toate statele membre UE se confruntă, mai mult sau mai puţin, cu aceleaşi abateri. Una dintre soluţiile la această problemă ar fi remedierea tuturor deficienţelor juridice, ceea ce ar implica revizuirea actualului statut al paradisurilor fiscale. Însă această situaţie aduce în discuţie un aspect mai important şi anume, responsabilitatea socială a celor care sunt în fruntea sistemului economic şi, uneori, politic; atunci când comit asemenea abateri grave, ei nu numai că îşi distrug propria reputaţie, însă aduc şi prejudicii importante sistemului de funcţionare a instituţiilor noastre. Cum intenţionează Consiliul să extindă obiectivele luptei împotriva evaziunii fiscale pentru a include şi domeniul răspunderii morale şi cel al necesităţii de a preveni scăderea încrederii cetăţenilor noştri în instituţiile democratice? Putem, în general, să le cerem cetăţenilor să accepte reforme complexe, atunci când acestea sunt necesare, în timp ce cei care sunt mult mai favorizaţi ignoră principiile fundamentale de decenţă şi comportament civic?</PARA></CONTENT></QUEST>