<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000019">H-000019/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000019">Subiect: Strategia privind egalitatea de şanse în cadrul Comisiei</OBJECT><CONTENT><PARA>Comisia a lansat la 17 decembrie 2010 o nouă strategie privind egalitatea de şanse între femei şi bărbaţi pentru perioada rămasă până în 2014, strategie în care a stabilit noi obiective legate de numărul de femei în funcţii de conducere de nivel mediu şi superior şi de numărul de femei care ar trebui recrutate pentru posturile de administrator în cadrul direcţiilor generale, al departamentelor şi al serviciilor Comisiei.</PARA><PARA>Astfel, noua strategie privind egalitatea de şanse vizează asigurarea unei politici de egalitate de şanse pentru femeile şi bărbaţii care lucrează în cadrul Comisiei, dar ea nu acoperă şi celelalte instituţii şi agenţii ale Uniunii Europene. Această strategie privind egalitatea de şanse elaborată de Comisie va avea vreun impact asupra femeilor care lucrează în celelalte instituţii ale UE? Nu consideră oare Comisia că ar fi util să elaboreze o strategie comună privind egalitatea de şanse, în temeiul căreia egalitatea de şanse să fie asigurată şi pentru femeile şi bărbaţii care lucrează în celelalte instituţii şi în agenţiile europene? Egalitatea între femei şi bărbaţi şi egalitatea de şanse reprezintă un principiu fundamental al Uniunii Europene; prin urmare, acest principiu ar trebui să fie aplicat în mod universal şi fără excepţie tuturor lucrătorilor din UE.</PARA></CONTENT></QUEST>