<QUEST><TI><TI-INTRO>ÎNTREBARE ORALĂ <QREF QID="H-2010-0012">H-0012/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28117">Jim Higgins</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0012">Subiect: Nevoia imperioasă de adoptare a unei politici paneuropene de securitate aeroportuară</OBJECT><CONTENT><PARA>Este Consiliul îngrijorat de lipsa evidentă de coerenţă/consens dintre aeroporturile din Europa în ceea ce priveşte controalele de securitate adecvate aplicate de acestea?</PARA><PARA>Decizia aeroportului din Amsterdam de a permite utilizarea scannerelor corporale complete în urma atentatului terorist dejucat pus la cale în ziua de Crăciun de către organizaţia Abdulmutallab, membră a reţelei Al-Qaeda, ar putea reprezenta un obstacol în calea circulaţiei cetăţenilor europeni, întrucât fiecare stat membru ar putea să procedeze în acelaşi mod, adoptând condiţii diferite privind zborurile.. Europa trebuie să acţioneze solidar, astfel încât pasagerilor să le fie oferit maximul de securitate şi confort.</PARA><PARA>Având în vedere costurile şi natura invazivă a scannerelor corporale complete, precum şi consecinţele evidente pentru propria intimitate, lăsând la o parte lipsa de armonizare a exigenţelor şi standardelor de securitate, pe care adoptarea lor ad-hoc le va introduce pe întreg teritoriul UE, este evident că UE trebuie să implementeze o politică paneuropeană de securitate aeroportuară ca măsură de urgenţă în vederea protejării liberei circulaţii a cetăţenilor noştri. Ce măsuri au fost luate sau vor fi luate pentru a se garanta adoptarea acestei măsuri?</PARA></CONTENT></QUEST>