<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0095">O-0095/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4740">Marco Cappato</PERSON> şi <PERSON ID="1002">Marco Pannella</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0095">Subiect: Democrația, drepturile omului și noul Acord de parteneriat și cooperare între UE și Vietnam</OBJECT><CONTENT><PARA>– având în vedere că în noiembrie 2007, în timpul vizitei Președintelui Comisiei Europene, dl Barroso, au fost lansate negocierile pentru un nou Acord de parteneriat și cooperare între UE și Vietnam și că prima rundă de negocieri a avut loc în iulie 2008; </PARA><PARA>– având în vedere că noua rundă de negocieri va avea loc la Hanoi, pe 20 și 21 octombrie 2008;</PARA><PARA>– având în vedere că actualul acord de cooperare include clauza drepturilor omului, în temeiul căreia articolul 1 prevede că „ respectarea drepturilor omului și a principiilor democratice constituie fundamentul cooperării dintre părți și reprezintă elementul esențial al Acordului”;</PARA><PARA>– având în vedere că Republica Socialistă Vietnam este un stat cu partid unic, aflat sub controlul Partidului Comunist Vietnamez, care exercită un control deplin asupra sindicatelor, asociațiilor, organizațiilor religioase și mass media;</PARA><PARA>– având în vedere că în Vietnam s-a constatat violarea sistematică a drepturilor omului și a drepturilor civile, mai ales a drepturilor minorităților etnice, ca de exemplu comunitățile de montaniarzi (Degar) și organizațiile religioase nerecunoscute precum Biserica Budistă Unificată și că, conform ONG-urilor influente, cel puțin 26 de deținuți politici au fost condamnați la închisoare în ultimele 18 luni;</PARA><PARA>– având în vedere că Vietnamul este o țară care continuă să aplice pedeapsa cu moartea; că în ultimii ani numărul persoanelor condamnate la moarte a crescut și că în 2008 cel puțin 83 de oameni au fost condamnați la moarte, dintre care 14 femei;</PARA><PARA>A întreprins Consiliul vreo inițiativă pentru a se asigura că negocierile pentru un nou acord de parteneriat și cooperare vor conduce la progrese concrete în ceea ce privește respectarea drepturilor omului și instaurarea democrației în Vietnam?</PARA><PARA>Ce îmbunătățiri concrete consideră Consiliul că sunt necesare pentru a se ajunge la un acord  satisfăcător și sub aspectul democrației și al drepturilor omului?</PARA></CONTENT></QUEST>