<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0042">O-0042/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28979">Giusto Catania</PERSON>, în numele Grupului <GRPOL GRPOLID="1106">GUE/NGL</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0042">Subiect: Rolul Frontex și respectarea drepturilor omului</OBJECT><CONTENT><PARA>Întărirea constantă a controalelor la frontieră împiedică în mare măsură refugiații să caute azil pe teritoriul Europei. Având în vedere că rutele de imigrare legală către UE dinspre țările terțe sunt aproape inexistente, imigranții sunt nevoiți să recurgă la mijloace clandestine de transport. În fiecare an, Uniunea Europeană se confruntă cu tragedii umane și pierderi de vieți omenești în rândul imigranților, precum și cu creșterea numărului de victime ale traficului uman, în special în cazul imigranților care vin cu ambarcațiuni dinspre coastele de nord ale Africii, mulți dintre aceștia decedând în cursul călătoriei. Acest lucru demonstrează că, de la crearea sa în 2005, Agenția Europeană pentru Gestionarea Cooperării Operative la Frontierele Externe (Frontex) nu a respectat dreptul la azil și la viață al imigranților.</PARA><PARA>Pentru a împiedica imigrația clandestină, statele membre pun în aplicare un număr tot mai mare de măsuri de control la frontieră, care nu prevăd însă mecanismele necesare pentru identificarea potențialilor solicitanți de azil, permiterea accesului pe teritoriul lor și, ulterior, accesul la o procedură de a azil. Acest lucru duce la încălcarea principiului nereturnării, consacrat în Convenția din 1951 privind refugiații la frontierele Europei. Există, de asemenea, o lipsă de claritate și transparență în ceea ce privește rolul de coordonare al Frontex și modul în care se desfășoară acțiunile sale. Clarificarea este esențială pentru ca atribuirea responsabilităților și a obligațiilor față de refugiați între agenție, pe de o parte, și statele membre, pe de altă parte, să fie transparentă, în special în ceea ce privește garantarea principiului nereturnării. </PARA><PARA>Poate Consiliul să clarifice atribuirea responsabilităților și a obligațiilor față de refugiați între FRONTEX și statele membre, în special în ceea ce privește garantarea principiului nereturnării?</PARA></CONTENT></QUEST>