<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000007">O-000007/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON>, <PERSON ID="2327">Linda McAvan</PERSON>, <PERSON ID="4262">Jo Leinen</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000007">Subiect: Scandalul privind furajele contaminate cu dioxină din Germania</OBJECT><CONTENT><PARA>La 27 decembrie 2010, autorităţile germane au informat Comisia că acizi graşi – proveniţi de la o întreprindere numită Harles und Jentzsch – care erau destinaţi utilizării în procese industriale şi care conţineau dioxine au fost amestecaţi cu grăsimile utilizate la prepararea furajelor.</PARA><PARA>Faptul că întreprinderea era la curent cu contaminarea cu dioxină încă din luna martie 2010, fără a informa autorităţile publice despre acest lucru, este complet inacceptabil pentru fermieri, consumatori şi, mai ales, Comisie, care este responsabilă de declanşarea Sistemului rapid de alertă pentru alimente și furaje (RASFF).</PARA><PARA>Între timp, furajele contaminate au fost livrate mai multor landuri germane, iar ouă şi produse prelucrate contaminate au fost livrate altor state membre ale UE.</PARA><PARA>Rezultatele analizelor de laborator de săptămâna trecută au indicat că şi carnea de porc a fost contaminată cu dioxină. Ca urmare, aproape 5 000 de ferme din Germania au fost închise şi nu se ştie cine va plăti pentru pierderile suferite de fermieri.</PARA><PARA>Consumatorii din toată Europa sunt extrem de îngrijoraţi cu privire la siguranţa alimentară din cauza acestei contaminări cu dioxină.</PARA><PARA>Având în vedere problemele grave şi repetate în materie de siguranţă alimentară în Europa:</PARA><PARA>1. Consideră Comisia că ar trebui să se revizuiască şi să se consolideze cadrul legislativ actual pentru a se preveni problemele în materie de siguranţă alimentară pe viitor?</PARA><PARA>2. Ce informaţii a primit Comisia de la autorităţile germane şi poate Comisia să furnizeze informaţii detaliate privind comercializarea furajelor contaminate şi a produselor prelucrate derivate (ouă, carne de pasăre, carne de porc etc.)?</PARA><PARA>3. Va cere Comisia ca statele membre să înăsprească sancţiunile pentru tratarea cu neglijenţă şi/sau fără diligenţă a furajelor şi cum va garanta Comisia că, în cazul legislaţiei privind furajele, se va aplica principiul suportării costurilor la origine?</PARA><PARA>4. Cum se va asigura Comisia că autorităţile naţionale şi regionale vor realiza controale mai eficiente ale lanţului alimentar? </PARA><PARA>5. Poate Comisia garanta trasabilitatea completă a întregului lanţ de prelucrare a furajelor?</PARA></CONTENT></QUEST>