<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0583">H-0583/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0583">Subiect: Disponibilitatea cărților într-un format accesibil persoanelor cu deficiențe de vedere și dislexice</OBJECT><CONTENT><PARA>În Europa, există milioane de cetățeni europeni care au probleme de citire. Este vorba de persoanele nevăzătoare și de cele care suferă de dislexie, care nu pot citi normal. Trebuie să se pună la dispoziția acestor persoane cărți într-un format accesibil: bandă audio, alfabet Braille sau tipar cu caractere mari. Din păcate, cărțile prezentate într-un asemenea format interesează rareori editurile, deoarece doar 5% dintre publicațiile din lume sunt disponibile în formate accesibile persoanelor cu deficiențe de vedere. </PARA><PARA>Nu consideră Consiliul că, pentru a schimba această situație, ar trebui modificate legile internaționale privind drepturile de autor pentru a permite, în conformitate cu legislația, partajarea colecțiilor de cărți în întreaga Uniune Europeană și dincolo de granițele acesteia? Acest lucru ar permite persoanelor care suferă de o deficiență de citire, dar care știu o limbă a Uniunii, să citească mai multe cărți, atât în interiorul, cât și în exteriorul Uniunii Europene. Ce părere are Consiliul despre ideea unei propuneri legislative distincte privind disponibilitatea cărților într-un format adecvat pentru persoanele cu deficiențe de vedere și dislexice, care să aibă un caracter obligatoriu și să stimuleze statele membre ale Uniunii și țările terțe să facă schimb de cărți publicate într-un format accesibil persoanelor cu handicap?</PARA></CONTENT></QUEST>