<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0088">O-0088/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96883">Eva Joly</PERSON>, în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0088">Subiect: Efectele crizei economice și financiare mondiale asupra țărilor în curs de dezvoltare și a cooperării pentru dezvoltare</OBJECT><CONTENT><PARA>Liderii G20 au recunoscut „impactul disproporționat al crizei economice și financiare mondiale asupra categoriilor vulnerabile în țările cele mai sărace” și „responsabilitatea noastră colectivă de a atenua impactul social al crizei”, reafirmând promisiunile de ajutor umanitar făcute și promițând noi resurse - o creștere semnificativă a sprijinului pentru depășirea crizei și mai multe resurse pentru protecția socială a țărilor celor mai sărace. Cu toate acestea, în timp ce 82% dintre noile resurse FMI alocate s-au îndreptat către zona europeană, doar 1,6% au fost direcționate către țările din Africa. Ce va întreprinde Comisia Europeană pentru a se asigura că țările cele mai sărace vor beneficia de mai multe dintre aceste resurse?</PARA><PARA>În timp ce un răspuns mai eficient la situația de criză ar impune un influx nou și extins de resurse, Banca Mondială a fost lăsată să reacționeze cu propriile resurse și facilități de care dispunea.</PARA><PARA>În plus, multe dintre țările foarte sărace sunt tocmai cele expuse unui mare risc din cauza crizei financiare internaționale, dar este puțin probabil ca acestea să primească asistență de la FMI sau Banca Mondială, întrucât nu sunt în măsură să îndeplinească cerințele de credibilitate pentru a primi împrumutul și pentru a înregistra o „bună performanță”.</PARA><PARA>Care este strategia Comisiei pentru a răspunde nevoilor acestor țări? </PARA><PARA>Răspunsul internațional la criză evidențiază problemele sistemului de la Bretton Wood care nu a reușit să ofere asistență țărilor în curs de dezvoltare care aveau cel mai mult nevoie de aceasta. Cum promovează Comisia reformele acestor instituții, în special pentru a permite țărilor în curs de dezvoltare să își păstreze resursele în interior și să combată fluxurile financiare ilicite care dăunează propriei dezvoltări? Cum intenționează Comisia să asigure un rol sporit și o mai bună reprezentare a țărilor cu venituri mici, precum și o mai mare sensibilizare la nevoile acestora în cadrul instituțiilor financiare internaționale?</PARA><PARA>Comisia Europeană intenționează să aloce 8,8 miliarde de euro ca ajutor pentru dezvoltare, sprijin bugetar și finanțare a agriculturii pentru măsuri urgente și a propus suma de 500 milioane de euro pentru sprijinirea cheltuielilor sociale în țările în curs de dezvoltare prin mecanismul FLEX ad-hoc pentru vulnerabilitate. Nu ar fi mai util ca sprijinul bugetar să vizeze domeniile sănătății, al muncii decente, al educației și al finanțării infrastructurii, serviciilor sociale și creșterii economice ecologice sub forma unui sprijin bugetar sectorial? Cum va reduce Comisia, în următorii ani, decalajul financiar cauzat de alocarea anticipată a sprijinului bugetar?</PARA><PARA>Volumele ODA nu sunt suficiente pentru a răspunde nevoilor semnificativ mai mari, cauzate de criză, ale țărilor în curs de dezvoltare. Ce propuneri de mecanisme de finanțare inovatoare va face Comisia și cum intenționează Comisia să garanteze utilizarea de către statele membre a mecanismelor existente pentru a soluționa această problemă?</PARA></CONTENT></QUEST>