<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000279">O-000279/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97017">Ulrike Lunacek</PERSON>, <PERSON ID="4531">Jean Lambert</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000279">Subiect: Noul Cod civil din România şi libera circulaţie a persoanelor LGBT</OBJECT><CONTENT><PARA>Articolul 277 din noul Cod civil al României (CCR), care a intrat în vigoare la 1 octombrie 2011, se referă la „Interzicerea sau echivalarea unor forme de convieţuire cu căsătoria”<FNREF FNIDREF="FN1"/>.</PARA><PARA>- Este Consiliul de acord că interzicerea explicită a căsătoriei sau a parteneriatelor între persoane de acelaşi sex (articolul 277 alineatul (1) din CCR) și a recunoaşterii acestora în cazul în care au fost contractate în străinătate (articolul 277 alineatele (2) şi (3) din CCR) în codurile civile sau în Constituţii vizează cuplurile şi persoanele de acelaşi sex în funcție de orientarea lor sexuală şi consacră acest tip de discriminare în legile fundamentale ale statului?</PARA><PARA>- Este Consiliul de acord că interzicerea explicită a recunoaşterii căsătoriilor dintre persoane de același sex şi a parteneriatelor civile atât între persoane de sex opus, cât și între persoane de acelaşi sex, care au fost contractate în străinătate (articolul 277 alineatele (2) şi (3) din CCR), chiar dacă se menţionează dispoziţiile privind libera circulaţie (articolul 277 alineatul (4) din CCR), încalcă dreptul fundamental al cetăţenilor UE de a-şi păstra starea civilă atunci când circulă dintr-un stat membru în altul, prevăzută la articolul 2 alineatul 2 din Directiva 2004/38/CE privind libera circulație a cetățenilor UE și a membrilor familiilor acestora?</PARA><PARA>- Este Consiliul de acord că noul Cod Civil creează o situaţie de nesiguranță juridică, precum și o contradicţie între articolul 277 alineatele (1), (2) şi (3) din CCR, pe de-o parte, şi articolul 277 alineatul (4) din CCR, pe de altă parte, deoarece aplicarea articolului 2 din Directiva 2004/38/CE, care defineşte membrii unei familii (inclusiv „soţul”), şi a articolului 3, referitor la obligaţia de a facilita intrarea şi şederea, ar putea fi fie anulate, fie articolele ar putea fi aplicate într-un mod prin care să se refuze, pe baza interdicţiei de recunoaştere, libera circulaţie a soţilor şi a partenerilor de acelaşi sex, precum şi a partenerilor de sex opus?</PARA><PARA>- Cum va asigura Consiliul că dispozițiile articolului 277 din Codul civil român nu încalcă valorile și spiritul tratatelor și principiile egalității și nediscriminării? </PARA><PARA>- Cum va garanta Consiliul că drepturile cetățenilor UE și ale familiilor lor sunt respectate și că nu există riscul de a crea o atmosferă intolerantă și homofobă și tensiuni ulterioare sau efecte negative asupra dreptului la liberă circulație al cetățenilor UE, inclusiv al românilor, în Uniunea Europeană? </PARA><FN FNID="FN1">  Articolul 277 prevede următoarele: „(1) Este interzisă căsătoria dintre persoane de acelaşi sex. (2) Căsătoriile dintre persoane de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România. (3) Parteneriatele civile dintre persoane de sex opus sau de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România. (4) Dispoziţiile legale privind libera circulaţie pe teritoriul României a cetăţenilor statelor membre ale Uniunii Europene şi Spaţiului Economic European rămân aplicabile.”</FN></CONTENT></QUEST>